				|

		52014PC0379

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 184/2005 dwar l-istatistika tal-Komunità fuq il-bilanċ tal-pagamenti, kummerċ internazzjonali f'servizzi u investiment dirett barrani fejn jidħol l-għoti ta' setgħat delegati u ta' implimentazzjoni lill-Kummissjoni biex tadotta ċerti miżuri /* COM/2014/0379 final - 2014/0194 (COD) */

			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
It-Trattat dwar il-Funzjonament tal-Unjoni
Ewropea (TFUE) jiddistingwi bejn is-setgħat li jistgħu jingħataw
lill-Kummissjoni biex tadotta atti mhux leġiżlattivi ta'
applikazzjoni ġenerali biex tissupplimenta jew temenda ċerti elementi
mhux essenzjali ta' atti leġiżlattiv partikolari, kif stabbilit
fl-Artikolu 290(1) tat-TFUE (atti delegati), u s-setgħat ta'
implimentazzjoni li għandhom jingħataw lill-Kummissjoni meta jkun
hemm bżonn kundizzjonijiet uniformi għall-atti ta' implimentazzjoni
tal-Unjoni legalment vinkolanti, kif stabbilit fl-Artikolu 291(2) tat-TFUE
(atti ta' implimentazzjoni).
Fid-dawl tal-adozzjoni tar-Regolament (UE) Nru 182/2011 tal-Parlament
Ewropew u tal-Kunsill tas-16 ta' Frar 2011 li jistabbilixxi
r-regoli u l-prinċipji ġenerali dwar il-modalitajiet ta' kontroll
mill-Istati Membri tal-eżerċizzju mill-Kummissjoni tas-setgħat
ta' implimentazzjoni[1],
il-Kummissjoni ntrabtet[2]
biex fid-dawl tal-kriterji stabbiliti fit-Trattat, tirrevedi atti leġiżlattivi li bħalissa fihom
referenzi għall-proċedura regolatorja bi skrutinju.
L-għan ġenerali huwa li
jitneħħew id-dispożizzjonijiet kollha li jirreferu
għall-proċedura regolatorja bi skrutinju minn kull strument
leġiżlattiv sa tmiem is-seba' terminu tal-Parlament
(Ġunju 2014).
Fil-kuntest tal-allinjament tar-Regolament (KE)
Nru 184/2005 tal-Parlament Ewropew u tal-Kunsill
tat-12 ta' Jannar 2005 dwar l-istatistika tal-Komunità fuq
il-bilanċ tal-pagamenti, kummerċ internazzjonali f'servizzi u investiment
dirett barrani[3]
mar-regoli l-ġodda tat-TFUE, is-setgħat ta' implimentazzjoni li
bħalissa mogħtija lill-Kummissjoni b'dak ir-Regolament, għandhom
jiġu previsti billi l-Kummissjoni tingħata s-setgħat biex
tadotta atti delegati u/jew atti ta' implimentazzjoni.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Ġew ikkonsultati d-Diretturi waqt il-laqgħa
dwar l-istatistika makroekonomika (DMES), il-grupp ta' ħidma dwar
il-bilanċ tal-pagamenti u l-Kumitat għall-Bilanċ tal-Pagamenti.
Ma kienx hemm bżonn valutazzjoni
tal-impatt.
3.           L-ELEMENTI LEGALI
TAL-PROPOSTA
·      Sommarju tal-azzjoni proposta
Il-proposta għandha l-għan li
temenda r-Regolament (KE) Nru 184/2005 sabiex tallinjah mal-kuntest
istituzzjonali l-ġdid.
B'mod partikolari, l-għan hu li jiġu
identifikati s-setgħat mogħtija lill-Kummissjoni u li tidħol
fis-seħħ il-proċedura xierqa biex jiġu adottati miżuri
skont dawn is-setgħat.
Hu propost li l-Kummissjoni tingħata s-setgħa biex tadotta
atti delegati meta għal raġunijiet ta' bidliet ekonomiċi u
tekniċi, ir-rekwiżiti tad-dejta jkollhom bżonn jiġu
aġġornati, inklużi l-iskadenzi għas-sottomissjoni u
r-reviżjonijiet, l-estensjonijiet u t-tneħħija ta' flussi
tad-dejta stabbiliti fl-Anness I, u meta d-definizzjonijiet stabbiliti
fl-Anness II ikollhom bżonn jiġu aġġornati.
Barra minn hekk, kundizzjonijiet uniformi hemm
bżonnhom għall-implimentazzjoni tar-Regolament (KE) Nru 184/2005
fejn jidħol ir-rappurtar ta' kwalità. Għaldaqstant hu propost li
l-Kummissjoni tingħata s-setgħat ta' implimentazzjoni, skont
il-proċedura ta' eżami stabbilita fl-Artikolu 5 tar-Regolament
(UE) Nru 182/2011, bil-ħsieb li tadotta standards komuni tal-kwalità
u tarmonizza l-kontenut u l-perjodiċità tar-rapporti tal-kwalità.
·      Razzjonalizzazzjoni tas-Sistema Ewropea tal-Istatistika
Ir-Regolament (KE) Nru 223/2009 tal-Parlament Ewropew u
tal-Kunsill tal-11 ta' Marzu 2009 dwar l-Istatistika Ewropea[4] jiddefinixxi s-Sistema
Ewropea tal-Istatistika (ESS) bħala s-sħubija bejn l-awtorità
tal-istatistika tal-Unjoni, li hija l-Kummissjoni (il-Eurostat), u l-istituti
nazzjonali tal-istatistika (NSIs) u awtoritajiet nazzjonali oħra
responsabbli f'kull Stat Membru mill-iżvilupp, il-produzzjoni u t-tixrid
tal-istatistika Ewropea.
Il-Kumitat tas-Sistema Ewropea tal-Istatistika (ESSC), stabbilit
mill-Artikolu 7 tar-Regolament (KE) Nru 223/2009, jitqies bħala
l-kumitat ġeneriku fi ħdan l-ESS. Dan jassisti lill-Kummissjoni biex
teżerċita s-setgħat ta' implimentazzjoni tagħha
f'ċerti oqsma tal-istatistika. Dawn ħlief il-bilanċ tal-pagamenti,
il-kummerċ internazzjonali fis-servizzi u l-investiment dirett barrani.
Skont
l-Artikolu 11 tar-Regolament (KE) Nru 184/2005, il-Kumitat
għall-Bilanċ tal-Pagamenti (il-Kumitat tal-BOP) jassisti
lill-Kummissjoni f'dawn l-oqsma.
Il-Kummissjoni qed tipproponi struttura
ġdida tal-ESS biex ittejjeb il-koordinazzjoni u s-sħubija fi
struttura piramida ċara fi ħdan l-ESS, u bl-ESSC bħala
l-ogħla korp strateġiku. Aspett wieħed tar-razzjonalizzazzjoni
huwa li jinġabru s-setgħat komitoloġiċi f'idejn l-ESSC. Fi
Frar 2012[5],
l-ESSC appoġġa dan l-approċċ ġdid.
Għalhekk hu propost ukoll li jiġi
emendat ir-Regolament (KE) Nru 184/2005 billi jinbidlu r-referenzi
għall-kumitat tal-BOP b'referenza għall-ESSC.
·
Bażi legali
L-Artikolu 338(1) tat-Trattat dwar
il-Funzjonament tal-Unjoni Ewropea.
·
L-għażla tal-istrument
Regolament tal-Parlament Ewropew u
tal-Kunsill.
4.           IMPLIKAZZJONI BAĠITARJA

Il-proposta ma għandhiex
implikazzjonijiet għall-baġit tal-UE.
5.           ELEMENTI MHUX OBBLIGATORJI
Ebda
·
Iż-Żona Ekonomika Ewropea
L-att propost huwa dwar materja
taż-ŻEE u għalhekk għandu jestendi għaż-Żona
Ekonomika Ewropea.
2014/0194 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament (KE) Nru 184/2005
dwar l-istatistika tal-Komunità fuq il-bilanċ tal-pagamenti, kummerċ
internazzjonali f'servizzi u investiment dirett barrani fejn jidħol
l-għoti ta' setgħat delegati u ta' implimentazzjoni lill-Kummissjoni
biex tadotta ċerti miżuri
(Test b'rilevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 338(1)
tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Jaġixxu skont il-proċedura
leġiżlattiva ordinarja,
Billi:
(1)       Minħabba d-dħul
fis-seħħ tat-Trattat dwar il-Funzjonament tal-Unjoni Ewropea
("it-Trattat"), is-setgħat mogħtija lill-Kummissjoni
għandhom jiġu allinjati mal-Artikoli 290 u 291 tat-Trattat.
(2)       Fid-dawl tal-adozzjoni tar-Regolament (UE) Nru 182/2011[6], il-Kummissjoni
ntrabtet[7]
li fid-dawl tal-kriterji stabbiliti fit-Trattat, tirrevedi atti leġiżlattivi li bħalissa fihom
referenzi għall-proċedura regolatorja bi skrutinju.
(3)       Il-Kummissjoni għandha
tingħata s-setgħa biex tadotta atti delegati skont
l-Artikolu 290 tat-TFUE biex tissupplimenta jew temenda ċerti
elementi mhux essenzjali ta' atti leġiżlattivi partikolari, l-aktar
biex jitqiesu l-iżviluppi ekonomiċi, soċjali u tekniċi.
Il-Kummissjoni għandha tiżgura li dawn l-atti delegati ma jimponux
piż amministrattiv sinifikanti żejjed fuq l-Istati Membri jew fuq
l-unitajiet rispondenti.
(4)       Ir-Regolament (KE)
Nru 184/2005[8]
dwar l-istatistika tal-Komunità fuq il-bilanċ tal-pagamenti (BOP),
kummerċ internazzjonali f'servizzi (ITS) u investiment dirett barrani
(FDI), fih referenzi għall-proċedura regolatorja bi skrutinju u
għalhekk għandu jiġi rivedut fid-dawl tal-kriterji stabbiliti
fit-Trattat.
(5)       Fil-kuntest li jiġi
allinjat ir-Regolament (KE) Nru 184/2005
mar-regoli l-ġodda tat-Trattat, is-setgħat ta' implimentazzjoni li
bħalissa mogħtija lill-Kummissjoni għandhom jiġu previsti
billi l-Kummissjoni tingħata s-setgħat biex tadotta atti delegati
u/jew ta' implimentazzjoni.
(6)       Il-Kummissjoni għandha
tingħata s-setgħa biex tadotta atti skont l-Artikolu 290
tat-Trattat meta għal raġunijiet ta' bidliet ekonomiċi u
tekniċi, ir-rekwiżiti tad-dejta jkollhom bżonn jiġu
aġġornati, inklużi l-iskadenzi għas-sottomissjoni kif ukoll
ir-reviżjonijiet, l-estensjonijiet u t-tneħħija ta' flussi
tad-dejta stabbiliti fl-Anness I, u meta d-definizzjonijiet stabbiliti
fl-Anness II ikollhom bżonn jiġu aġġornati.
(7)       Huwa tassew importanti li
l-Kummissjoni tikkonsulta kif jixraq waqt ix-xogħol ta' tħejjija
tagħha, inkluż fuq livell espert. Meta tkun qed tħejji u tfassal
l-atti delegati, il-Kummissjoni għandha tiżgura trażmissjoni
simultanja, f'waqtha u xierqa tad-dokument rilevanti lill-Parlament Ewropew u
lill-Kunsill.
(8)       Sabiex ikunu żgurati
kundizzjonijiet uniformi għall-implimentazzjoni tar-Regolament (KE)
Nru 184/2005, il-Kummissjoni għandha tingħata s-setgħat ta'
implimentazzjoni bil-ħsieb li tadotta standards komuni tal-kwalità u tarmonizza
l-kontenut u l-perjodiċità tar-rapporti tal-kwalità. Dawn is-setgħat
għandhom jiġu eżerċitati skont ir-Regolament (UE)
Nru 182/2011.
(9)       Il-Kumitat
għall-Bilanċ tal-Pagamenti (il-Kumitat tal-BOP) imsemmi
fl-Artikolu 11 tar-Regolament (KE) Nru 184/2005 jagħti pariri u
jassisti lill-Kummisjoni waqt li tkun qed teżerċita s-setgħat
ta' implimentazzjoni tagħha.
(10)     Bl-istrateġija għal
struttura ġdida tas-Sistema Ewropea tal-Istatistika (ESS) maħsuba
biex ittejjeb il-koordinazzjoni u s-sħubija fi struttura piramida
ċara fi ħdan l-ESS, il-Kumitat
tas-Sistema Ewropea tal-Istatistika (ESSC), stabbilit bir-Regolament (KE)
Nru 223/2009[9],
għandu jaqdi rwol konsultattiv u jassisti lill-Kummissjoni waqt li tkun
qed teżerċita s-setgħat ta' implimentazzjoni tagħha.
(11)     Għal dan il-għan,
ir-Regolament (KE) Nru 184/2005 għandu jiġi emendat billi
r-referenzi għall-kumitat tal-BOP jinbidlu b'referenza għall-ESSC.
(12)     Il-kooperazzjoni operattiva
tajba eżistenti bejn il-Banek Ċentrali Nazzjonali (NCBs) u l-Istituti
Nazzjonali tal-Istatistika u bejn il-Eurostat u l-Bank Ċentrali Ewropew hija
ass li għandu jitkompla u jiġi żviluppat aktar fid-dawl
tat-titjib tal-armonizzazzjoni globali u l-kwalità tal-bilanċ
tal-istatistika tal-pagamenti, l-istatistika finanzjarja, l-istatistika
tal-finanzi tal-gvern, l-istatistika makroekonomika u l-kontijiet nazzjonali.
L-NBCs ikomplu jkunu involuti mill-qrib fit-tħejjija
tad-deċiżjonijiet kollha relatati mal-BOP, l-ITS u l-FDI permezz
tal-parteċipazzjoni tagħhom fil-grupp espert rilevanti tal-Kummissjoni
responsabbli għall-BOP, l-ITS u l-FDI. Il-kooperazzjoni strateġika
bejn l-ESS u l-ESCB hija kkoordinata fil-Forum Ewropew tal-Istatistika,
stabbilit permezz tal-Memorandum ta' Qbil dwar il-kooperazzjoni bejn il-membri
tas-Sistema Ewropea tal-Istatistika u l-membri tas-Sistema Ewropea tal-Banek
Ċentrali[10]
ffirmat fl-24 ta' April 2013.
(13)     Sabiex tkun żgurata
ċ-ċertezza legali, il-proċeduri għall-adozzjoni
tal-miżuri li nbdew iżda ma tlestewx qabel id-dħul
fis-seħħ ta' dan ir-Regolament, ma għandhomx jintlaqtu b'dan
ir-Regolament.
(14)     Għaldaqstant
ir-Regolament (KE) Nru 184/2005 għandu jiġi emendat skont dan.
ADOTTAW DAN IR-REGOLAMENT:
Artikolu 1
Ir-Regolament (KE) Nru 184/2005 hu emendat kif ġej:
(1)          Fl-Artikolu 2, jiżdied
il-paragrafu li ġej:
"3. Il-Kummissjoni jkollha s-setgħa tadotta atti delegati
skont l-Artikolu 10, meta għal raġunijiet ta' bidliet
ekonomiċi u tekniċi, ir-rekwiżiti tad-dejta jkollhom bżonn
jiġu aġġornati, inklużi l-iskadenzi għas-sottomissjoni
kif ukoll ir-reviżjonijiet, l-estensjonijiet u t-tneħħija ta'
flussi tad-dejta stabbiliti fl-Anness I, u meta d-definizzjonijiet
stabbiliti fl-Anness II ikollhom bżonn jiġu
aġġornati."
(2)          Fl-Artikolu 4,
il-paragrafu 3 jinbidel b'dan li ġej:
"3. Il-Kummissjoni
permezz tal-atti ta' implimentazzjoni għandha tadotta l-istandards komuni
tal-kwalità kif ukoll il-kontenut u l-perjodiċità tar-rapporti
tal-kwalità, filwaqt li tqis l-implikazzjonijiet fejn jidħlu l-ispiża
biex tinġabar u tinħadem id-dejta kif ukoll il-bidliet importanti
fil-ġbir tad-dejta.
Dawn l-atti ta'
implimentazzjoni għandhom jiġu adottati skont il-proċedura ta'
eżami msemmija fl-Artikolu 11(2).
Abbażi tar-rapporti tal-kwalità, il-kwalità tad-dejta
trażmessa għandha tiġi vvalutata mill-Kummissjoni
bl-għajnuna tal-Kumitat tas-Sistema Ewropea tal-Istatistika kif jissemma
fl-Artikolu 11(1).
Din il-valutazzjoni tal-Kummissjoni għandha tintbagħat
lill-Parlament Ewropew għall-informazzjoni."
(3)          L-Artikolu 10 jinbidel b'dan li
ġej:
"Artikolu 10
L-eżercizzju tas-setgħat delegati
1.         Il-Kummissjoni għandu jkollha
s-setgħa tadotta atti delegati skont il-kundizzjonijiet stabbiliti f'dan
l-Artikolu.
2.         Waqt li tkun qed
teżerċita s-setgħat delegati fl-Artikolu 2(3),
il-Kummissjoni għandha tiżgura li l-atti delegati ma jixħtux
piż amministrattiv sinifikanti żejjed fuq l-Istati Membri u fuq
l-unitajiet rispondenti.
3.         Il-Kummissjoni għandu jkollha
s-setgħa tadotta atti delegati kif jissemma fl-Artikolu 2(3)
għal perjodu ta' żmien mhux fiss minn [Publication office: please
insert the exact date of the entry into force of the amending Regulation].
4.         Is-setgħa mogħtija kif
jissemma fl-Artikolu 2(3) għandha tiġi revokata meta jidhirlu
l-Parlament Ewropew jew il-Kunsill.
Deċiżjoni ta' revoka għandha
ttemm is-setgħa mogħtija speċifikata f'dik
id-Deċiżjoni. Din għandha tidħol fis-seħħ
l-għada tal-pubblikazzjoni tad-deċiżjoni f'Il-Ġurnal
Uffiċjali tal-Unjoni Ewropea jew f'data aktar tard speċifikata
fiha. Din ma għandhiex taffettwa l-validità ta' xi atti delegati diġà
fis-seħħ.
5.         Malli tadotta att delegat,
il-Kummissjoni għandha tgħarraf simultanjament b'dan lill-Parlament
Ewropew u lill-Kunsill.
6.         Att delegat adottat skont
l-Artikolu 2(3), għandu jidħol fis-seħħ biss jekk
il-Parlament Ewropew jew il-Kunsill ma jkunux oġġezzjonaw fi
żmien xahrejn minn meta dan l-att jiġi notifikat lill-Parlament
Ewropew u lill-Kunsill jew jekk, qabel jiskadi dan il-perjodu, kemm
il-Parlament Ewropew kif ukoll il-Kunsill ikunu
għarrfu lill-Kummissjoni li mhux se joġġezzjonaw. Dan
il-perjodu għandu jiġi estiż b'xahrejn fuq inizjattiva
tal-Parlament Ewropew jew tal-Kunsill."
(4) L-Artikolu 11 jinbidel b'dan li
ġej:
"Artikolu 11
Il-Kumitat
1.         Lill-Kummissjoni għandu
jassistiha l-Kumitat tas-Sistema Ewropea tal-Istatistika stabbilit
bir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009
dwar l-Istatistika Ewropea(*). Dan il-kumitat għandu jkun kumitat fis-sens
tar-Regolament (UE) Nru 182/2011 tal-Parlament Ewropew u tal-Kunsill
tas-16 ta' Frar 2011 li jistabbilixxi r-regoli u l-prinċipji
ġenerali dwar il-modalitajiet ta' kontroll mill-Istati Membri
tal-eżerċizzju mill-Kummissjoni tas-setgħat ta'
implimentazzjoni(**).
2.         Meta ssir referenza għal dan
il-paragrafu, għandu japplika l-Artikolu 5 tar-Regolament (UE)
Nru 182/2011.
_______________________
(*) ĠU L 87, 31.3.2009, p. 164.
(**) ĠU L 55, 28.2.2011, p. 13.
Artikolu 2
Dan ir-Regolament ma għandux jaffettwa
l-proċeduri għall-adozzjoni tal-miżuri previsti fir-Regolament
(KE) Nru 184/2005 li jkunu nbdew iżda ma tlestewx qabel id-dħul
fis-seħħ ta' dan ir-Regolament.
Artikolu 3
Dan ir-Regolament għandu jidħol
fis-seħħ fl-20 jum wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                            Għall-Kunsill
Il-President
[1]               ĠU L 55,
28.2.2011, p. 13.
[2]               ĠU L 55, 28.2.2011, p. 19.
[3]               ĠU L 35, 8.2.2005, p. 23.
[4]               ĠU L 87, 31.3.2009, p. 164.
[5]               It-12-il laqgħa tal-ESSC,
it-12 ta' Frar 2012.
[6]               Ir-Regolament (UE)
Nru 182/2011 tal-Parlament Ewropew u tal-Kunsill
tas-16 ta' Frar 2011li jistabbilixxi l-prinċipji u r-regoli
ġenerali dwar il-modalitajiet ta' kontroll mill-Istati Membri
tal-eżerċizzju mill-Kummissjoni tas-setgħat ta' implimentazzjoni
(ĠU L 55, 28.2.2011,
p. 13).
[7]               ĠU L 55, 28.2.2011, p. 19.
[8]               Ir-Regolament (KE) Nru 184/2005 tal-Parlament Ewropew u
tal-Kunsill tat-12 ta' Jannar 2005 dwar l-Istatistika
tal-Komunità fuq il-bilanċ ta' pagamenti, kummerċ internazzjonali
f'servizzi u investiment dirett barrani (ĠU L 35, 8.2.2005, p. 23).
[9]               Ir-Regolament (KE) Nru 223/2009 tal-Parlament Ewropew u
tal-Kunsill tal-11 ta' Marzu 2009 dwar l-Istatistika Ewropea (ĠU
L 87, 31.3.2009, p. 164).
[10]             http://epp.eurostat.ec.europa.eu/cache/ITY_PUBLIC/MOU_ESS_ESCB/EN/MOU_ESS_ESCB-EN.PDF


Avviż Legali Importanti

|

52008PC0250

Proposta għal regolament tal-Kunsill li jemenda r-Regolament (KE) Nru 974/98 fir-rigward ta' l-introduzzjoni ta’ l-euro fis-Slovakkja  /* KUMM/2008/0250 finali - CNB 2008/0096 */

	[pic] | KUMMISSJONI TAL-KOMUNITAJIET EWROPEJ |Brussel 7.5.2008KUMM(2008) 250 finali2008/0096 (CNB)Proposta għalREGOLAMENT TAL-KUNSILLli jemenda r-Regolament (KE) Nru 974/98 fir-rigward ta' l-introduzzjoni ta’ l-euro fis-Slovakkja(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTAFis-7 ta’ Mejju 2008, il-Kummissjoni adottat proposta għal Deċiżjoni tal-Kunsill skond l-Artikolu 122(2) tat-Trattat tal-KE, li tindika li s-Slovakkja tissodisfa l-kundizzjonijiet meħtieġa għall-adozzjoni tal-munita unika u li d-deroga tas-Slovakkja għandha titħassar b'effett mill-1 ta' Jannar 2009.Jekk ikun hemm deċiżjoni pożittiva, il-Kunsill ikollu sussegwentement jieħu l-miżuri neċessarji l-oħra għall-introduzzjoni ta' l-euro fis-Slovakkja.Ir-Regolament tal-Kunsill (KE) Nru 974/98 dwar l-introduzzjoni ta’ l-euro[1] jirregola l-introduzzjoni inizjali ta’ l-euro fl-Istati Membri li kienu fl-ewwel mewġa taż-żona ta’ l-euro u fil-Greċja[2]. Dan ir-Regolament ġie emendat bi:- Ir-Regolament (KE) Nru 2169/2005, biex iħejji għal tkabbir futur taż-żona ta’ l-euro ;- Ir-Regolament (KE) Nru 1647/2006, biex ikopri lis-Slovenja (li adottat l-euro fl-1 ta’ Jannar 2007)- Ir-Regolament (KE) Nru 835/2007, biex ikopri lil Ċipru (li adotta l-euro fl-1 ta’ Jannar 2008)- Ir-Regolament (KE) Nru 836/2007, biex ikopri lil Malta (li adottat l-euro fl-1 ta’ Jannar 2008)Biex is-Slovakkja tkun koperta wkoll mir-Regolament (KE) Nru 974/98, jeħtieġ li ma’ dan ir-Regolament tiżdied referenza għal dan l-Istat Membru. Din il-proposta fiha l-emendi meħtieġa għal dan ir-Regolament.Il-pjan ta’ bidla għas-Slovakkja jispeċifika li l-hekk imsejjaħ xenarju tal-“big bang” għandu jkun applikabbli, jiġifieri li l-adozzjoni ta’ l-euro bħala l-munita tas-Slovakkja u l-introduzzjoni tal-karti u l-muniti ta’ l-euro f’dan l-Istat Membru għandhom iseħħu fl-istess waqt.2. ASPETTI ġURIDIċI2.1. Bażi ġuridikaIl-bażi ġuridika għall-proposta preżenti hija l-Artikolu 123(5) tat-Trattat tal-KE, li jippermetti li jiġu adottati l-miżuri l-oħra neċessarji għall-introduzzjoni ta' l-euro fl-Istat Membru li d-deroga tiegħu tkun tħassret skond Artikolu 122(2) tat-Trattat tal-KE.Fuq proposta tal-Kummissjoni u wara li jikkonsulta mal-BĊE, il-Kunsill għandu jaġġixxi bl-unanimità ta’ l-Istati Membri mingħajr deroga u ta’ l-Istat Membru kkonċernat.2.2. Is-sussidjarjetà u l-proporzjonalitàIl-proposta taqa’ taħt il-kompetenza esklużiva tal-Komunità. Il-prinċipju tas-sussidjarjetà għalhekk ma japplikax.Din l-inizjattiva ma tmurx lil hinn minn dak li huwa meħtieġ biex tikseb l-għan tagħha, u għalhekk, hija konformi mal-prinċipju ta' proporzjonalità.2.3. L-għażla ta’ l-istrument ġuridikuIr-Regolament huwa l-uniku strument ġuridiku xieraq biex jemenda r-Regolament tal-Kunsill (KE) Nru 974/98 dwar l-introduzzjoni ta’ l-euro.3. Implikazzjonijiet baġitarjiIl-proposta ma’ għandha l-ebda implikazzjoni għall-baġit Komunitarju.4. Kummentarju dwar artikoli individwali4.1. Artikolu 1Skond l-Artikolu 1 lit. (a) u l-Artikolu 1a tar-Regolament (KE) Nru 974/98, it-tabella fl-Anness għal dan ir-Regolament telenka l-Istati Membri li qed jipparteċipaw u tiddefinixxi d-data ta’ l-adozzjoni ta’ l-euro, id-data ta’ bidla fil-flus kontanti, u l-perjodu "ta' tneħħija gradwali", jekk ikun applikabbli, għal dawn l-Istati Membri kollha. Skond l-Artikolu 1 lit. (i) tar-Regolament (KE) Nru 974/98 il-perjodu ta’ “tneħħija gradwali” jista’ japplika biss fl-Istati Membri fejn id-data ta’ l-adozzjoni ta’ l-euro u l-bidla fil-flus kontanti jseħħu fl-istess jum. Dan ma kienx il-każ fil-ħdax-il Stat Membru li adottaw l-euro fl-1 ta' Jannar 1999, u lanqas f'dak tal-Greċja li adottat l-euro fl-1 ta' Jannar 2001. Id-data ta' l-adozzjoni ta' l-euro u d-data ta’ bidla fil-flus kontanti fis-Slovenja, f’Ċipru u f’Malta seħħew fl-istess jum (l-1 ta' Jannar 2007 għas-Slovenja u l-1 ta’ Jannar 2008 għal Ċipru u Malta), iżda dawn il-pajjiżi għażlu li ma jkollhomx perjodu ta’ “tneħħija gradwali”. Il-pjan ta’ bidla tas-Slovakkja jistabbilixxi l-istess data għall-adozzjoni ta' l-euro u għall-bidla fil-flus kontanti (l-1 ta' Jannar 2009), filwaqt li l-pajjiż għażel li ma jkollux perjodu ta’ “tneħħija gradwali”.Dan l-Artikolu jżid lis-Slovakkja u d- data rilevanti li ġejja għal dan l-Istat Membru fit-tabella ta’ l-Anness mar-Regolament (KE) Nru 974/98 fl-ordni tal-protokoll.Stat Membru | Data għall-adozzjoni ta' l-euro | Data ta’ bidla fil-flus kontanti | Stat Membru b'perjodu ta’ “tneħħija gradwali” |“Is-Slovakkja | L-1 ta' Jannar 2009 | L-1 ta' Jannar 2009 | Le” |4.2. L-Artikolu 2Dan l-Artikolu jistabilixxi l-1 ta’ Jannar 2009 bħala d-data tad-dħul fis-seħħ tar-Regolament, u jassigura li se jkun applikabbli f’konformità mal-ħin ta’ l-atti l-oħra tal-Kunsill li għandhom x’jaqsmu ma’ l-adozzjoni ta’ l-euro mis-Slovakkja, jiġifieri d-data tat-tħassir tad-deroga u d-data tad-dħul fis-seħħ tar-rata ta’ kambju tal-koruna Slovakka.2008/0096 (CNB)Proposta għalREGOLAMENT TAL-KUNSILLli jemenda r-Regolament (KE) Nru 974/98 fir-rigward ta' l-introduzzjoni ta’ l-euro fis-SlovakkjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 123(5) tiegħu,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Bank Ċentrali Ewropew[4],Billi:(1) Ir-Regolament tal-Kunsill (KE) Nru 974/98 tat-3 ta’ Mejju 1998 dwar l-introduzzjoni ta’ l-euro[5] jipprovdi għas-sostituzzjoni ta’ l-euro mal-muniti ta’ l-Istati Membri li ssodisfaw il-kundizzjonijiet neċessarji għall-adozzjoni tal-munita unika fiż-żmien meta l-Komunità daħlet fit-tielet stadju ta' l-unjoni ekonomika u monetarja.(2) Ir-Regolament tal-Kunsill (KE) Nru 2596/2000[6] emenda r-Regolament (KE) Nru 974/98 biex jipprovdi għas-sostituzzjoni ta’ l-euro mal-munita tal-Greċja.(3) Ir-Regolament tal-Kunsill (KE) Nru 2169/2005[7] emenda r-Regolament (KE) Nru 974/98 biex iħejji għal introduzzjonijiet sussegwenti ta’ l-euro fl-Istati Membri li għadhom ma adottawx l-euro bħala l-munita unika.(4) Ir-Regolament tal-Kunsill (KE) Nru 1647/2006[8] emenda r-Regolament (KE) Nru 974/98 biex jipprovdi għas-sostituzzjoni ta’ l-euro mal-munita tas-Slovenja.(5) Ir-Regolament tal-Kunsill (KE) Nru 835/2007[9] emenda r-Regolament (KE) Nru 974/98 biex jipprovdi għas-sostituzzjoni ta’ l-euro mal-munita ta’ Ċipru.(6) Ir-Regolament tal-Kunsill (KE) Nru 836/2007[10] emenda r-Regolament (KE) Nru 974/98 biex jipprovdi għas-sostituzzjoni ta’ l-euro mal-munita ta’ Malta.(7) Skond l-Artikolu 4 ta’ l-Att ta’ Adeżjoni ta’ l-2003, is-Slovakkja hija Stat Membru b’deroga kif definit fl-Artikolu 122 tat-Trattat.(8) Skond id-Deċiżjoni tal-Kunsill 2008/…/KE ta’ … … 2008 skond l-Artikolu 122(2) tat-Trattat dwar l-adozzjoni mis-Slovakkja tal-munita unika fl-1 ta' Jannar 2009[11], is-Slovakkja tissodisfa l-kundizzjonijiet meħtieġa għall-adozzjoni tal-munita unika u d-deroga favur is-Slovakkja għandha titħassar b'effett mill-1 ta' Jannar 2009.(9) L-introduzzjoni ta’ l-euro fis-Slovakkja teħtieġ l-estensjoni għas-Slovenja tad-dispożizzjonijiet eżistenti dwar l-introduzzjoni ta’ l-euro stipulata fir-Regolament (KE) Nru 974/98.(10) Il-pjan ta’ bidla tas-Slovakkja jispeċifika li n-noti bankarji u l-muniti ta’ l-euro għandhom isiru valuta legali f'dan l-Istat Membru fil-jum ta' l-introduzzjoni ta' l-euro bħala l-munita tiegħu. Għaldaqstant, id-data ta' l-adozzjoni ta' l-euro u d-data ta' bidla fil-munita għandha tkun l-1 ta’ Jannar 2009. Ma għandu japplika l-ebda perjodu “ta’ tneħħija gradwali”.(11) Ir-Regolament (KE) Nru 974/98 għandu għaldaqstant jiġi emendat skond dan,ADOTTA DAN IR-REGOLAMENT:Artikolu 1L-Anness għar-Regolament (KE) Nru 974/98 għandu jkun emendat skond l-Anness għal dan ir-Regolament.Artikolu 2Dan ir-Regolament għandu jidħol fis-seħħ fl-1 ta' Jannar 2009.Dan ir-Regolament għandu jorbot fl-intier tiegħu u japplika direttament fl-Istati Membri skond it-Trattat li jistabbilixxi l-Komunità Ewropea.Magħmul fi Brussell,Għall-KunsillIl-PresidentAnnessFl-Anness għar-Regolament (KE) Nru 974/98, il-linja li jmiss għandha tiddaħħal bejn l-entrati għas-Slovenja u l-Finlandja.Stat Membru | Data għall-adozzjoni ta' l-euro | Data ta’ bidla fil-flus kontanti | Stat Membru b'perjodu ta’ “tneħħija gradwali” |- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -“Is-Slovakkja | L-1 ta' Jannar 2009 | L-1 ta' Jannar 2009 | Le” |[1] ĠU L 139, 11.5.1998, p. 1. Ir-Regolament kif emendat l-aħħar mir-Regolament tal-Kunsill (KE) Nru 1647/2006 tas-7 ta’ Novembru 2006 (ĠU L 309, 9.11.2006, p. 2).[2] Cf. ir-Regolament tal-Kunsill (KE) Nru 2596/2000 tas-27 ta' Novembru 2000 li jemenda r-Regolament tal-Kunsill (KE) Nru 974/98 dwar l-introduzzjoni ta' l-euro (ĠU L 300, 29.11.2000, p, 2).[3] ĠU C [...], [...], p. [...].[4] ĠU C [...], [...], p. [...].[5] ĠU L 139, 11.5.1998, p. 1. Ir-Regolament kif emendat l-aħħar mir-Regolament (KE) Nru xxx/2007 (ĠU L, , p.).[6] ĠU L 300, 29.11.2000, p. 2.[7] ĠU L 346, 29.12.2005, p. 1.[8] ĠU L 309, 9.11.2006, p. 2.[9] ĠU L […], […], p. […].[10] ĠU L […], […], p. […].[11] ĠU L […], […], p. […].


title: Proposta għal regolament tal-Kunsill dwar l-implimentazzjoni tal-Ftehimiet konklużi mill-KE wara negozjati fil-qafas ta’ l-Artikolu XXIV.6 tal-GATT 1994, li jemenda l-Anness I tar-Regolament (KEE) Nru 2658/87 dwar in-nomenklatura tat-tariffi u ta’ l-istatistika u dwar it-Tariffa Komuni Doganali.

text:
Avviż Legali Importanti

|

52005PC0450

Proposta għal Rakkomandazzjoni tal-Parlament Ewropew u tal-Kunsill dwar il-mobbiltà tranżnazzjonali fi ħdan il-Komunità għal finijiet ta’ edukazzjoni u taħriġ - Karta Ewropea ta’ Kwalità favur il-Mobbiltà  /* KUMM/2005/0450 finali - COD 2005/0179 */

	[pic] | KUMMISSJONI TAL-KOMUNITAJIET EWROPEJ |Brussel 23.9.2005KUMM(2005) 450 finali2005/0179 (COD)Proposta għalRAKKOMANDAZZJONI TAL-PARLAMENT EWROPEW U TAL-KUNSILLdwar il-mobbiltà tranżnazzjonali fi ħdan il-Komunità għal finijiet ta’ edukazzjoni u taħriġ: Karta Ewropea ta’ Kwalità favur il-Mobbiltà(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA |Raġunijiet u obbjettivi tal-proposta Il-mobbiltà hi waħda mill-obbjettivi prinċipali tal-qasam edukattiv tal-politika ta’ taħriġ ta’ l-Unjoni Ewropea, indikati fl-Artikoli 149 u 150 tat-Trattat. Din mhux biss tgħin biex ikunu żviluppati ċ-ċittadinanza Ewropea u l-għarfien Ewropew, billi tkabbar l-apprezzament tad-diversità kulturali u lingwistika, iżda tappoġġa wkoll il-ħolqien ta’ spazju Ewropew għall-edukazzjoni u t-taħriġ, skond l-obbjettiv strateġiku tal-Kunsill Ewropew ta’ Liżbona ta’ Marzu 2000. Il-programmi edukattivi u ta’ taħriġ ta’ l-Unjoni sa mill-bidu tagħhom, ikkontribwixxew b’mod sostanzjali għal dan l-obbjettiv. Fil-fatt il-programm Erasmus, li fi ħdanu studjaw aktar minn 1,000,000 żagħżugħ/a fi Stat Membru ieħor bħala parti mill-istudji universitarji tagħhom, hu eżempju tajjeb ta’ azzjoni emblematika, waħda mill-ftit azzjonijiet ta’ l-UE li għandha identità magħrufa minn numru kbir ħafna taċ-ċittadini tagħha. Dawn il-programmi, li jkopru l-iskejjel, l-universitajiet, l-edukazzjoni vokazzjonali u t-taħriġ flimkien ma’ l-edukazzjoni ta’ l-adulti[1], ikkontribwixxew għall-iżvilupp ta’ sens ta’ “ċittadinanza Ewropea” kemm fost il-parteċipanti kif ukoll fost dawk kollha ta’ madwarhom - il-ġenituri, il-familja, il-ħbieb, il-kollegi tax-xogħol. L-obbjettivi ta’ din il-proposta huma, essenzjalment : ♣ li tkun stabbilita dikjarazzjoni komuni ta’ prinċipji li l-użu tagħha jwassal għal aktar effiċjenza u effettività fit-tipi kollha ta’ mobbiltà organizzata għal skopijiet ta’ tagħlim; ♣ b’mod aktar speċifiku, li jkun ipprovdut punt ta’ referenza għal partijiet interessati fi ħdan il-programm għat-tagħlim matul il-ħajja propost mill-Kummissjoni għall-perjodu 2007-2013. Diversi effetti pożittivi huma mistennija mill-adozzjoni ta’ din il-proposta: o Aktar inkoraġġiment għal mobbiltà għal skopijiet ta’ tagħlim. Din hija ta’ valur għall-iżvilupp personali, iżda wkoll tippermetti liċ-ċittadini ta’ l-Unjoni li jħaddmu id-dritt fundamentali tagħhom li jiċċirkulaw u jirresjedu b’mod ħieles fi ħdan it-territorju ta’ l-Istati Membri. o Il-mobbiltà ssebbaħ l-esperjenza ta’ tagħlim u tinkoraġġixxi t-trasferiment ta’ l-għerf, b’hekk tgħolli l-livelli globali tal-kwalità tas-sistemi edukattivi u ta’ taħriġ Ewropej. Din se tgħin lill-Ewropa fl-isforzi tagħha biex issir l-aktar ekonomija innovattiva u kompetittiva bbażata fuq l-għerf fid-dinja. o Influwenzi pożittivi huma wkoll mistennija fis-suq tax-xogħol, fil-kapaċità tar-riċerka f’livell Ewropew u (kif iddikjarat hawn fuq) fuq il-ġenerazzjoni l-ġdida ta’ programmi edukattivi u ta’ taħriġ proposti mill-Kummissjoni fl-2004. Din il-proposta ma timmirax biex toħloq qafas legali Ewropew li jorbot. Anki jekk it-Trattat jippermettih – li mhux il-każ – dan ikun kollu kemm hu inadatt. Madankollu, l-Istati Membri jistgħu jkunu ispirati jaġixxu fuq ir-Rakkomandazzjoni kif adatti. Ir-Rakkomandazzjoni, fiha nfisha, hi intenzjonata bħala punt ta’ referenza, biex ikunu inkoraġġuti t-trasparenza u l-koordinazzjoni tal-prattiki ta’ mobbiltà, u biex tgħin fil-ħolqien ta’ klima ta’ apprezzament reċiproku. |Kuntest ġenerali Matul dawn l-aħħar ħames snin l-istituzzjonijiet ta’ l-UE adottaw numru ta’ strumenti relatati mal-mobbiltà. L-aktar sinifikanti minnhom huma dawn li ġejjin. Wara laqgħa informali tal-Ministri ta’ l-Edukazzjoni f’Pariġi f’Settembru 2000, il-Kunsill Ewropew ta’ Nizza f’Diċembru 2000 approva Pjan ta’ Azzjoni favur il-Mobbiltà. Dan jinkludi “kaxxa ta’ l-għodda” ta’ miżuri relatati mal-mobbiltà: il-promozzjoni tagħha, il-finanzjament tagħha, it-tipi ta’ mobbiltà, u finalment, kif wieħed jista’ jibbenefika bl-aħjar mod mill-perjodi ta’ mobbiltà u jassigura l-għarfien ta’ l-esperjenza akkwistata. Dan kien segwit, f’Lulju 2001, bl-adozzjoni tar-Rakkomandazzjoni 2001/613/KE tal-Parlament Ewropew u l-Kunsill dwar il-Mobbiltà fi ħdan il-Komunità għall-istudenti, il-persuni li qed jitħarrġu, il-voluntieri, l-għalliema u t-trejners[2]. Ir-Rakkomandazzjoni ħolqot qafas biex tkun promossa kooperazzjoni politika biex tiżdied il-mobbiltà fl-edukazzjoni u fit-taħriġ. Dan immira biex jelimina l-ostakoli li jxekklu l-mobbiltà, jassigura preparazzjoni aħjar u ospitalità aktar effettiva mal-wasla; u hu, indirizza wkoll il-kwistjoni ta’ l-għarfien ta’ l-esperjenza akkwistata barra l-pajjiż. Ir-Rakkomandazzjoni stiednet ukoll lill-Kummissjoni biex twaqqaf grupp ta’ esperti mill-Istati Membri biex jikkoordinaw l-implimentazzjoni tar-Rakkomandazzjoni. Hu fuq il-ħidma ta’ dan il-grupp, li ġiet irrapportata l-aħħar fir-rapport ta’ kull sentejn tiegħu ta’ l-2004, li fuqha hu bbażat dan l-abbozz ta’ Rakkomandazzjoni. Fi Frar 2002, il-Kummissjoni adottat Pjan ta’ Azzjoni għall-kapaċitajiet u l-mobbiltà[3], li jimmira biex javvanza l-prinċipju tal-moviment ħieles tal-ħaddiema, biex jenfasizza l-importanza tal-mobbiltà għall-istrateġija tax-xogħol ta’ l-UE, u biex jiftaħ is-swieq Ewropej tax-xogħol sabiex ikunu aċċessibbli għal kulħadd mill-2005. Barra minn dan, il-Kummissjoni se torganizza fl-2006 Sena Ewropea għall-Mobbiltà tal-Ħaddiema, biex tqajjem għarfien dwar numru ta’ kwistjonijiet leġiżlattivi f’dan il-qasam, bħalma hu t-trasferiment tad-drittijiet tal-pensjoni; il-benefiċċji tal-mobbiltà għall-iżvilupp tal-karriera tal-ħaddiema; u l-istrumenti eżistenti Ewropej li jagħtu għajnuna lill-mobbiltà. Barra minn dan, il-Kummissjoni fil-Komunikazzjoni 2001 tagħha “Strateġija favur il-Mobbiltà fil-Qasam Ewropew tar-Riċerka”[4], appoġġata mill-Kunsill[5], identifikat azzjonijiet konkreti kemm fil-livell Komunitarju u l-livell nazzjonali, biex tkun sfruttata l-mobbiltà bħala strument prinċipali għall-iżvilupp tal-karriera u biex ikun implimentat il-Qasam Ewropew tar-Riċerka, kif ukoll bħala prerekwiżit biex jiżdiedu l-kapaċitajiet u l-prestazzjonijiet Ewropej fil-qasam tar-riċerka. Il-kwistjonijiet tal-mobbiltà kienu sussegwentement inkorporati fi ħdan il-programm ġenerali ta’ ħidma “Edukazzjoni u Taħriġ 2010” li hu l-linja ta’ l-Istrateġija ta’ Liżbona għall-edukazzjoni u t-taħriġ. Fil-qafas ta’ dan il-programm, l-Istati Membri u l-Kummissjoni jikkooperaw dwar il-kwistjonijiet relatati mal-politika ta’ l-edukazzjoni u t-taħriġ. Il-kwistjonijiet dwar il-mobbiltà huma speċifikament imsemmija bħala wieħed mit-13-il obbjettiv ta’ dan il-programm approvat mill-Kunsill Ewropew ta’ Barċellona f’Marzu 2002. U fi Frar 2004, il-Kunsill u l-Kummissjoni ppreżentaw lill-Kunsill Ewropew l-ewwel Rapport Konġunt Intermedjarju[6] tagħhom dwar dan il-proċess. Ir-rapport jenfasizza l-bżonn li jkunu mkabbra l-livell u l-kwalità tal-mobbiltà fl-edukazzjoni u t-taħriġ. Bħala parti mill-ħidma ta’ insegwiment fil-qafas tal-programm ta’ ħidma “Edukazzjoni u Taħriġ 2010”, il-grupp espert imwaqqaf bis-saħħa ta’ l-ewwel Rakkomandazzjoni fassal proposta għal “Karta ta’ Kwalità favur il-Mobbiltà fl-Edukazzjoni u t-Taħriġ”, li l-kontenut tagħha kien ippreżentat lill-Ministri ta’ l-Edukazzjoni waqt laqgħa informali fit-12 ta’ Lulju 2004 f’Rotterdam. Il-Presidenza Olandiża kkonkludiet mid-dibattitu li kien hemm qbil dwar il-prinċipji, li dawn setgħu jinformaw aspetti kwalitattivi ta’ mobbiltà fil-ġenerazzjoni ġdida ta’ programmi edukattivi[7]. Ir-Rakkomandazzjoni proposta, li hi ispirata b’mod wiesa’ mix-xogħol imsemmi hawn fuq, tippreżenta f’sura sintetika u leġġibbli, il-prinċipji definiti hawn fuq, miżjuda b’materjal minn oqsam oħrajn ikkonċernati mill-mobbiltà (bħalma hi d-dinja taż-żgħażagħ). Il-kelma “Karta” hi użata biex ikun enfasizzat il-karattru fundamentali tal-prinċipji proposti. Ta’ min jinnota li r-Rakkomandazzjoni tikkumplementa t-testi eżistenti fil-qasam tagħha, b’mod partikulari l-Karta Ewropea tar-Riċerkaturi[8]. |Dispożizzjonijiet eżistenti fil-qasam ta’ din il-proposta Ir-Rakkomandazzjoni proposta tikkomplementa r-Rakkomandazzjoni 2001/613/KE tal-Parlament Ewropew u l-Kunsill ta’ l-10 ta’ Lulju 2001 dwar il-mobbiltà fi ħdan il-Komunità għall-istudenti, il-persuni li qed jitħarrġu, il-voluntieri, l-għalliema u t-trejners. |Konsistenza ma’ politiki u obbjettivi oħra ta’ l-Unjoni Il-proposta hi perfettament konsistenti mal-politiki u l-obbjettivi ddikjarati ta’ l-Unjoni Ewropea. |KONSULTAZZJONIJIET TA’ PARTIJIET INTERESSATI U EVALWAZZJONI TA’ IMPATT |Konsultazzjonijiet ta’ partijiet interessati |Metodi ta’ konsultazzjoni, is-setturi prinċipali mmirati u l-profil ġenerali ta’ dawk li wieġbu It-Taqsima 1 fasslet il-mod kif it-test kien ippreparat, u ddefiniet ir-rwol tal-grupp ta’ ħidma magħmul minn esperti mill-Istati Membri mwaqqaf bis-saħħa tar-Rakkomandazzjoni ta’ l-2001. Il-membri ta’ dan il-grupp, li jirrappreżentaw lill-Istati Membri, għandhom kompetenzi sinifikanti, u referenza għall-kompetenza esterna ma kinitx ikkunsidrata neċessarja. |Sommarju tat-tweġibiet u kif kienu kkunsidrati Ara l-ewwel rapport dwar l-insegwiment tar-Rakkomandazzjoni 2001/613/KE. |Kollezzjoni u użu ta’ kompetenza |Ma kienx hemm bżonn ta’ kompetenza esterna. |Evalwazzjoni ta’ impatt Il-bżonn għall-proposta, l-iskop tagħha, u l-impatt ekonomiku u soċjali possibbli tagħha kienu diġà diskussi u approvati mill-grupp ta’ ħidma ma’ l-Istati Membri u permezz tal-laqgħa informali tal-Ministri ta’ l-Edukazzjoni f’Rotterdam, bejn il-11 – it-13 ta’ Lulju 2004. Analiżi ta’ impatt supplimentari mhix meqjusa neċessarja. |ELEMENTI LEGALI TAL-PROPOSTA |Sommarju ta’ l-azzjoni proposta Ir-Rakkomandazzjoni tikkonsisti f’għaxar linji gwida, indirizzati prinċipalment lill-organizzazzjonijiet li jibagħtu u jirċievu li huma responsabbli mill-mobbiltà. Dawn jistgħu jkunu miġbura fil-qosor kif ġej: A. Qabel it-tluq: Jiżguraw li l-parteċipanti għandhom aċċess għal sorsi, li wieħed jista’ joqgħod fuqhom, ta’ gwida u informazzjoni dwar l-opportunitajiet u l-kundizzjonijiet tal-mobbiltà; ifasslu pjan ta’ tagħlim, li jipprovdi qafas għal mobbiltà; jiżgura preparazzjoni minn qabel tal-parteċipant, b’mod partikulari preparazzjoni lingwistika, u jiżgura li l-esperjenza tal-mobbiltà tikkontribwixxi għall-iżvilupp personali u professjonali. B. Matul iż-żjara fil-pajjiż ospitanti: Jipprovdu għajnuna lingwistika u loġistika għall-parteċipanti, inklużi l-informazzjoni u/jew l-assistenza dwar l-ivvjaġġar, l-assigurazzjoni, ir-rekwiżiti għar-residenza, is-sigurtà soċjali, is-servizzi soċjali, il-kwistjonijiet tat-taxxa, l-alloġġ, eċċ; iqabbdu parrinu biex jipprovdi għajnuna u parir li jgħinu lill-parteċipant jintegra b’mod xieraq. C. Wara l-perjodu ta’ mobbiltà: Jiżguraw l-għarfien u ċ-ċertifikazzjoni tad-diplomi akkwistati jew il-perjodi mwettqa ta’ studji/taħriġ; jassistu l-parteċipanti lura lejn l-ambjenti soċjali, edukattivi jew professjonali tagħhom, b’mod partikulari wara mobbiltà għal tul twil ta’ żmien; jevalwaw ir-riżultat tal-mobbiltà u jagħtu pariri lill-parteċipanti, meta jirritornaw, kif ikunu użati bl-aħjar mod il-kompetenzi akkwistati barra l-pajjiż. D. B’mod ġenerali: Ikun ċar min hu responsabbli li jaġixxi fuq id-diversi partijiet tar-Rakkommandazzjoni. Il-Karta għandha tkun meqjusa bħala “universali” fis-sens li hi tkopri t-tipi possibbli tal-mobbiltà edukattiva: tagħlim formali jew mhux formali; perjodi qosra jew twal; skola, università jew tagħlim matul ix-xogħol; studenti żgħażagħ u adulti, eċċ. Dan ifisser li t-test tagħha hu inevitabbilment ġeneriku; mhux possibbli, f’test daqshekk qasir, li jkunu koperti l-każijiet possibbli kollha. Il-prinċipji tagħha għandhom għalhekk ikunu adattati għaċ-ċirkostanzi, u f’każijiet speċifiċi xi wħud mill-punti tagħha se jkunu xi ftit jew wisq adatti. Il-prinċipji li jinstabu fil-Karta jipprovdu referenza Ewropea li trid tkun adattata għall-każijiet partikulari. |Bażi legali Il-bażi legali tal-proposta huma l-Artikoli 149(4) u 150(4) tat-Trattat. L-ewwel wieħed jittratta l-edukazzjoni, u ta’ warajh it-taħriġ vokazzjonali. It-Tnejn jippermettu lill-Kunsill u l-Parlament Ewropew, b’konformità mal-proċedura tal-ko-deċiżjoni, li jadottaw rakkomandazzjonijiet għat-twettiq ta’ l-obbjettivi tagħhom, li fil-fatt wieħed minnhom hu, li jgħinu l-mobbiltà (l-Artikolu 149(2) it-tieni inċiż, l-Artikolu 150(2) it-tielet inċiż). |Prinċipju ta’ sussidjarjetà Il-prinċipju ta’ sussidjarjetà japplika sakemm il-proposta ma taqax taħt il-kompetenza esklussiva tal-Komunità. |L-obbjettivi tal-proposta ma jistgħux ikunu milħuqa b’mod suffiċjenti mill-Istati Membri minħabba r-raġuni li ġejja. |In-natura tranżnazzjonali tal-mobbiltà tfisser li hu diffiċli li din tkun koperta fi ħdan kwalunkwe Stat Membru. |Azzjoni Komunitarja se twettaq aħjar l-obbjettivi tal-proposta għar-raġuni(jiet) li ġejja/ġejjin: |L-obbjettivi tal-proposta ma jistgħux ikunu mwettqa b’mod effettiv mill-Istat Membru daqs kemm jistgħu jkunu mill-Unjoni. In-natura tranżnazzjonali tal-mobbiltà tfisser li hu diffiċli li din tkun koperta fi ħdan kwalunkwe Stat Membru. |L-użu ta’ strument Komunitarju li ma jikkostrinġix jipprovdi mezz effiċjenti biex ikun adottat punt ta’ referenza Ewropew rikonoxxut biex jgħin l-organizzazzjonijiet fl-Istati Membri kollha. |It-test innifsu hu limitat għal dawk l-elementi li jistgħu jkunu b’mod utli adottati fil-livell Ewropew; pereżempju, il-kwistjonijiet tad-diversi elementi u l-provenjenza tal-finanzjament, u l-kwistjonijiet prattiċi ta’ l-organizzazzjoni, jitħallew f’idejn dawk li huma kompetenti fi ħdan l-Istati Membri jew l-organizzazzjonijiet tal-mobbiltà. |Għalhekk il-proposta hi konformi mal-prinċipju ta’ sussidjarjetà. |Prinċipju ta’ proporzjonalità Din il-proposta hi konformi mal-prinċipju tal-proporzjonalità għar-raġunijiet li ġejjin. |Dan ir-Regolament ma jmurx lil hinn minn dak li hu meħtieġ sabiex jinkisbu l-obbjettivi. Ma jimponix piżijiet jew spejjeż finanzjarji jew amministrattivi. |Għandu jiġi nnotat li l-Istati Membri, permezz tar-rappreżentanti tagħhom fil-grupp espert stabbilit bis-saħħa tar-Rakkomandazzjoni ta’ l-2001, ħadu sehem f’din il-ħidma u japprovaw il-proposta. |Għażla ta’ strumenti |Strumenti proposti: rakkomandazzjoni. |Mezzi oħrajn ma jkunux adegwati għar-raġuni(jiet) li ġejjin. Din il-proposta hi insegwiment ta’ l-ewwel Rakkomandazzjoni (2001/613/KE) f’dan il-qasam u dak iż-żmien il-Komunità għażlet dik il-forma ta’ strument. Ara wkoll l-Artikolu 149(4). |IMPLIKAZZJONIJIET TAL-BAġIT |Il-proposta ma għandhiex implikazzjoni għall-baġit tal-Komunità. |INFORMAZZJONI ADDIZZJONALI |Żona Ekonomika Ewropea L-att propost jikkonċerna qasam taż-ŻEE u għalhekk għandu jkun estiż għaż-Żona Ekonomika Ewropea. |1.  2005/0179 (COD)Proposta għalRAKKOMANDAZZJONI TAL-PARLAMENT EWROPEW U TAL-KUNSILLdwar il-mobbiltà tranżnazzjonali fi ħdan il-Komunità għal finijiet ta’ edukazzjoni u taħriġ: Karta Ewropea ta’ Kwalità favur il-Mobbiltà (Test b’rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikulari l-Artikolu 149(4) u l-Artikolu 150(4) tiegħu,Wara li kkunsidraw il-proposta tal-Kummissjoni ([9]),Wara li kkunsidraw l-opinjoni tal-Kumitat Ekonomiku u Soċjali Ewropew ([10]),Wara li kkunsidraw l-opinjoni tal-Kumitat tar-Reġjuni ([11]),B’konformità mal-proċedura stipulata fl-Artikolu 251 tat-Trattat ([12]),Billi:(1) Il-mobbiltà fl-edukazzjoni u fit-taħriġ hi parti integrali tal-moviment ħieles tal-persuni – libertà fundamentali protetta bit-Trattat – u tikkostitwixxi wieħed mill-obbjettivi prinċipali ta’ l-azzjoni ta’ l-Unjoni Ewropea fil-qasam edukattiv u tat-taħriġ vokazzjonali; fil-fatt, hi għodda essenzjali biex jinħoloq spazju Ewropew għall-edukazzjoni u t-taħriġ u biex tkun żviluppata sensittività Ewropea.(2) L-intensifikazzjoni tal-mobbiltà Ewropea u l-iskambji għal skopijiet edukattivi u ta’ taħriġ huma l-obbjettiv tal-programm ta’ ħidma biex l-Ewropa ssir l-aktar ekonomija[13]innovattiva u kompetittiva bbażata fuq l-għerf minn issa sa l-2010. L-organizzazzjoni fl-2006 ta’ Sena Ewropea għall-Mobbiltà tal-Ħaddiema se tikkontribwixxi għaliha wkoll.(3) L-ewwel Rakkomandazzjoni tal-Parlament Ewropew u tal-Kunsill[14] kienet adottata fl-2001 bl-għan li tkun iffaċilitata l-azzjoni Komunitarja biex tkun inkoraġġuta l-mobbiltà.(4) Ix-xogħol ta’ grupp ta’ esperti mwaqqaf mill-Kummissjoni skond punt III.a) tar-Rakkomandazzjoni msemmija hawn fuq, u l-ewwel rapport ta’ insegwiment, filwaqt li juri l-progress magħmul kemm fil-livell nazzjonali u Ewropew fir-rigward tal-mobbiltà għal skopijiet edukattivi u ta’ taħriġ, juri l-bżonn mhux biss li jkun hemm konċentrazzjoni fuq iż-żieda tal-mobbiltà iżda fuq kollox fuq it-titjib tal-kwalità tagħha.(5) Dan l-obbjettiv jista’ jkun milħuq billi tkun adottata, b’forma ta’ Rakkomandazzjoni, Karta ta’ Kwalità favur il-Mobbiltà, li tistabbilixxi sett ta’ prinċipji f’dan il-qasam, li għandu jkun implimentat fuq bażi volontarja.(6) Minħabba li l-Karta tinkorpora l-prinċipji fundamentali ta’ mobbiltà edukattiva, hi tikkostitwixxi qafas ta’ referenza li se jgħin biex jiżdiedu l-iskambji, jiżviluppaw l-għarfien tal-perjodi ta’ studju u jgħin biex tkun stabbilita fiduċja reċiproka bejn l-awtoritajiet, l-organizzazzjonijiet u l-partijiet kollha interessati fil-mobbiltà.(7) Il-vantaġġi tal-mobbiltà jiddependu b’mod wiesa’ mill-kwalità tal-modalitajiet prattiċi: il-preparazzjoni, l-għajnuna u l-għarfien. In-nies u l-organizzazzjonijiet involuti jistgħu konsiderevolment itejbu l-valur tagħha permezz ta’ ppjanar bil-ħsieb u ta’ evalwazzjoni adatta.(8) Hu mixtieq li l-prinċipji kkonċernati jkopru mhux biss il-perjodu nnifsu tal-mobbiltà iżda wkoll il-perjodu preċedenti u segwenti tagħha.(9) Pjan għat-tagħlim għandu jkun imfassal minn qabel. Preparazzjoni ġenerali tal-parteċipanti hi wkoll neċessarja.(10) Għal perjodu taż-żjara barra l-pajjiż, il-kwalità tal-mobbiltà tista’ tkun imtejba permezz tal-ħatra ta’ parrinu għall-parteċipant. Deskrizzjoni ddettaljata u ċara tal-korsijiet u/jew taħriġ li kienu segwiti fil-pajjiż ospitanti u t-tul taż-żmien tagħhom, tgħin biex ikun żgurat li jkunu rikonoxxuti meta jirritornaw lura.(11) Il-mistoqsijiet relatati mal-finanzjament, b’mod partikulari liema għajnuna finanzjarja hi disponibbli u min hu responsabbli mill-ispejjeż għandhom ikunu solvuti qabel it-tluq.(12) Il-prinċipji ta’ trasparenza u ta’ amministrazzjoni tajba jitolbu definizzjoni ċara ta’ l-organizzazzjonijiet u tan-nies responsabbli minn kull fażi u azzjoni tal-programm ta’ mobbiltà.(13) Sabiex tkun żgurata l-kwalità globali tal-mobbiltà, hu mixtieq li jkunu applikati l-prinċipji u r-rakkomandazzjonijiet imsemmija għat-tipi kollha ta’ mobbiltà għall-iskopijiet ta’ tagħlim jew żvilupp professjonali: l-edukazzjoni jew it-taħriġ; it-tagħlim formali u mhux formali inkluż il-volontarjat taż-żgħażagħ; il-perjodi ta’ mobbiltà qosra jew twal; it-tagħlim fl-iskejjel, fl-università jew akkwistat matul ix-xogħol; l-istudenti żgħażagħ u adulti, eċċ.(14) L-Istati Membri jistgħu jaġġustaw l-implimentazzjoni tal-Karta skond iċ-ċirkostanzi, i.e. jadattawha għal sitwazzjonijiet u programmi speċifiċi; jistgħu jqisu xi punti obbligatorji u jikkunsidraw oħrajn bħala fakultattivi.(15) Peress li l-obbjettivi ta’ din ir-Rakkomandazzjoni, li tinvolvi l-Istati Membri kollha, jistgħu jkunu mwettqa fil-livell Komunitarju, il-Komunità tista’ tieħu miżuri, skond il-prinċipju tas-sussidjarjetà previsti fl-Artikolu 5 tat-Trattat. Biex ikun ukoll irrispettat il-prinċipju ta’ proporzjonalità, kif inhu ddikjarat fl-istess Artikolu, din ir-Rakkomandazzjoni ma teċċedix dak li hu neċessarju biex ikunu mwettqa dawn l-għanijiet.JIRRAKKOMANDAW : li l-Istati Membri jadottaw il-Karta Ewropea ta’ kwalità favur il-Mobbiltà mehmuża hawnhekk bħala mezz biex jissaħħaħ l-iżvilupp personali u professjonali.JISTIEDNU l-Istati Membri biex jinkludu informazzjoni ġenerali u assessjar dwar l-azzjonijiet meħuda bħala respons għar-rakkomandazzjonijiet definiti hawn fuq fir-rapportar tagħhom stabbiliti skond il-programm ta’ ħidma “Edukazzjoni u Taħriġ 2010”, mit-tieni sena li fiha tkun adottata din ir-Rakkomandazzjoni.JISTIEDNU l-Kummissjoni:-  biex tkompli tikkoordina ma’ l-Istati Membri u l-imsieħba soċjali, sabiex informazzjoni u esperjenza utli li jikkonċernaw l-implimentazzjoni tal-miżuri pproklamati f’din ir-Rakkomandazzjoni jistgħu jkunu skambjati;-  biex tikkunsidra li din ir-Rakkomandazzjoni tifforma ħaġa sħiħa mar-Rakkomandazzjoni 2001/613/KE tal-Parlament Ewropew u tal-Kunsill u għalhekk tinkludi r-rapporti mitluba ta’ kull sentejn fir-rapporti ġenerali tal-programm ta’ ħidma “Edukazzjoni u Taħriġ 2010”.Magħmula fi Brussell, [...]Għall-Parlament Ewropew Għall-KunsillIl-President Il-PresidentANNESS1. KARTA EWROPEA TA’ KWALITÀ FAVUR IL-MOBBILTÀImsaħħa mill-Pjan ta’ Azzjoni favur il-Mobbiltà ta’ l-2000[15] u r-Rakkomandazzjoni tal-Parlament Ewropew u l-Kunsill ta’ l-10 ta’ Lulju 2001[16], il-mobbiltà minn dejjem kienet ta’ interess konsiderevoli għall-partijiet interessati. Dik ir-Rakkomandazzjoni kellha firxa wiesgħa, indirizzat sensiela sħiħa ta’ kwistjonijiet importanti assoċjati mal-mobbiltà u kienet immirata lejn kulmin seta’ jibbenefika minn perjodu ta’ tagħlim barra pajjiżu (formali u mhux formali); inklużi l-istudenti, l-għalliema, it-trejners, il-voluntieri u n-nies li qed jitħarrġu. It-tieni Rakkomandazzjoni, li tagħha din il-Karta tikkostitwixxi parti integrali, għandha l-istess skop iżda tiffoka fuq l-aspetti kwalitattivi tal-mobbiltà, kif proposti mill-grupp espert stabbilit skond l-ewwel Rakkomandazzjoni[17]. Hi se tgħin biex ikun żgurat li l-parteċipanti jkollhom esperjenza pożittiva, kemm fil-pajjiż ospitanti kif ukoll fil-pajjiż ta’ oriġini meta huma jirritornaw lura.Din il-Karta tiddefinixxi sett ta’ linji gwida applikabbli għall-mobbiltà assunta minn persuni individwali żgħażagħ jew adulti, għal skopijiet ta’ tagħlim formali jew mhux formali u għall-iżvilupp personali u professjonali tagħhom. Kienet imfassla bħala dokument bażiku ta’ referenza; il-kontentut jista’ jkun adattat skond it-tul ta’ żmien tal-mobbiltà u l-ispeċifikazzjonijiet tad-diversi attivitajiet edukattivi, ta’ taħriġ u taż-żgħażagħ kif ukoll il-bżonnijiet tal-parteċipanti. Għalkemm primarjament hi tindirizza l-mobbiltà għal skopijiet ta’ tagħlim, jinħass li dawn il-linji gwida kwalitattivi se jkunu utli wkoll għal tipi oħra ta’ mobbiltà, notevolment il-mobbiltà professjonali.1. Gwida u informazzjoniIl-kandidati b’potenzjal għal mobbiltà għandhom ikollhom aċċess għal sorsi ta’ gwida u informazzjoni li wieħed jista’ joqgħod fuqhom dwar l-opportunitajiet għal mobbiltà u l-kondizzjonijiet li fihom din tista’ titwettaq.2. Pjan ta’ tagħlimQabel ma jkun assunt kull tip ta’ mobbiltà għal skopijiet edukattivi jew ta’ taħriġ, pjan ta’ tagħlim għandu jkun imfassal u aċċettat minn kulmin hu involut, inklużi l-organizzazzjonijiet li jibagħtu u jospitaw u l-parteċipanti. Il-pjan għandu jfassal l-obbjettivi u r-riżultati mistennija, kif ukoll il-mod kif dawn jistgħu jitwettqu.3. PersonalizzazzjoniIl-mobbiltà assunta għal skopijiet edukattivi jew ta’ taħriġ għandha tiffittja kemm jista’ jkun possibbli max-xejriet personali ta’ tagħlim, kapaċitajiet u motivazzjoni tal-parteċipanti, u tkun imfassla biex tiżviluppa jew tissupplimentahom.4. Preparazzjoni ġeneraliPreparazzjoni minn qabel tal-parteċipanti hi essenzjali, u għandha tkun imfassla għall- bżonnijiet speċifiċi tagħhom. Din għandha tinkludi l-aspetti lingwistiċi, pedagoġiċi, prattiċi, amministrattivi, legali, personali, kulturali u finanzjarji, kif meħtieġ.5. Aspetti lingwistiċiIl-kapaċitajiet lingwistiċi huma essenzjali għal tagħlim effettiv. Il-parteċipanti, u l-istituzzjonijiet li jibagħtuhom u jospitawhom, għandhom jagħtu attenzjoni speċjali lill-preparazzjoni lingwistika. L-arranġamenti għall-mobbiltà għandhom jinkludu:qabel it-tluq, l-assessjar tal-lingwa u l-opportunità li jkunu segwiti korsijiet fil-lingwa tal-pajjiż ospitanti u fil-lingwa li biha jsir it-tagħlim, jekk differenti;fil-pajjiż ospitanti, għajnuna lingwistika u pariri.6. Għajnuna loġistikaGħajnuna loġistika adegwata għandha tkun ipprovduta lill-parteċipanti. Din tista’ tinkludi informazzjoni u assistenza għall-arranġamenti ta’ l-ivvjaġġar, l-assigurazzjoni, il-permessi għar-residenza jew ix-xogħol, is-sigurtà soċjali, l-akkomodazzjoni, u aspetti prattiċi oħra inklużi l-kwistjonijiet ta’ sigurtà rilevanti għaż-żjara tagħhom.7. Servizz ta’ parrinuL-organizzazzjoni ospitanti (l-istabbiliment edukattiv, l-organizzazzjoni taż-żgħażagħ, il-kumpanija, eċċ.) għandhom jipprovdu parrinu li jkollu r-responsabbiltà li jgħin lill-parteċipanti fl-integrazzjoni effettiva tagħhom fl-ambjent ospitanti u jservi ta’ persuna ta’ kuntatt biex jakkwistaw aktar assistenza.8. GħarfienJekk perjodu ta’ studju jew apprendistat barra l-pajjiż hu parti integrali ta’ programm formali ta’ studju jew taħriġ, dan il-fatt għandu jkun iddikjarat fil-pjan ta’ tagħlim, u l-parteċipanti għandhom ikunu pprovduti bl-assistenza biex ikun żgurat l-għarfien u ċ-ċertifikazzjoni formali tiegħu. Il-mod kif l-għarfien għandu jiffunzjona għandu jkun iddefinit fil-programm ta’ tagħlim. Għal tipi oħra ta’ mobbiltà, u b’mod partikulari dawk fil-kuntest ta’ edukazzjoni jew taħriġ mhux formali, ċertifikat għandu jkun maħruġ sabiex il-parteċipant ikun jista’ juri l-parteċipazzjoni attiva tiegħu u r-riżultati tat-tagħlim b’mod sodisfaċenti u kredibbli.9. Integrazzjoni mill-ġdid u evalwazzjoniMeta jirritornaw lura lejn pajjiżhom, il-parteċipanti għandhom jingħataw iggwidar dwar kif jagħmlu użu mill-kompetenzi u l-kapaċitajiet akkwistati matul iż-żjara. Għajnuna adatta għall-integrazzjoni mill-ġdid fl-ambjent soċjali, edukattiv jew professjonali tal-pajjiż ta’ oriġini għandha tkun disponibbli għal persuni li jirritornaw lura wara mobbiltà għal tul twil ta’ żmien. L-esperjenza akkwistata għandha tkun evalwata b’mod adatt mill-parteċipanti, flimkien ma’ l-organizzazzjonijiet responsabbli, biex ikun assessjat jekk l-għanijiet tal-programm ta’ tagħlim kinux milħuqa.10. Impenji u responsabblitajietIr-responsabbiltajiet li jirriżultaw minn dawn il-kriterji kwalitattivi għandhom ikunu definiti b’mod ċar u komunikati lil dawk kollha involuti, inklużi l-parteċipanti. Dawn għandhom ikunu konfermati bil-miktub, sabiex ir-responsabbiltajiet ikunu ċari għal dawk kollha involuti.[1] Il-programm Socrates ikopri l-iskejjel (Comenius), l-edukazzjoni għolja (Erasmus) u l-edukazzjoni ta’ l-adulti (Grudtvig); il-programm Leonardo da Vinċi jkopri l-edukazzjoni vokazzjonali u t-taħriġ.[2] ĠU L 215, tad-9.8.2001, p. 30.[3] COM(2002) 72 finali.[4] COM(2001) 331 finali tat-20.6.2001[5] Ir-Riżoluzzjoni tal-Kunsill ta’ l-10.12.2001, ĠU C 367, tal-21.12.2001[6] COM(2003)685 finali, Kunsill 6905/04 EDUK 43.[7] http://eu2004.minocw.nl/docs/nl/presidency_conclusions_rotterdam.pdf[8] ĠU LC 75, tat-22.3.2005.[9] ĠU L , , p. .[10] ĠU L , , p. .[11] ĠU L , , p. .[12] ĠU L , , p. .[13] L-Istrateġija ta’ Liżbona, il-konklużjonijiet tal-Presidenza ttp://www.kbn.gov.pl/is2000/pdf/word5.PDF[14] Ir-Rakkomandazzjoni 2001/613/KE tal-Parlament Ewropew u l-Kunsill ta’ l-10 ta’ Lulju 2001 dwar il-mobbiltà fi ħdan il-Komunità għall-istudenti, il-persuni li qed jitħarrġu, il-voluntieri, l-għalliema u t-trejners, ĠU L 215, tad-9.8.2001, p. 30.[15] Ir-Riżoluzzjoni tal-Kunsill u tar-Rappreżentanti tal-Gvernijiet ta’ l-Istati Membri, riuniti fil-Kunsill, ta’ l-14 ta’ Diċembru 2000, dwar pjan ta’ azzjoni favur il-mobbiltà, ĠU C 371, tat-23.12.2000.[16] ĠU L 215, tat-8.8.2001, p. 30.[17] COM(2004) 21.


				|

		52015PC0015

			Proposta għal REGOLAMENT TAL-KUNSILL li jemenda r-Regolament (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020. /* COM/2015/015 final - 2015/0010 (APP) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
L-Artikolu 19 tar-Regolament tal-Kunsill
Nru 1311/2013 tat-2 ta’ Diċembru li jistabbilixxi l-qafas
finanzjarju pluriennali għas-snin 2014-2020[1]
(ir-Regolament QFP) jipprovdi għal reviżjoni tal-qafas finanzjarju
pluriennali (QFP) fil-każ ta’ adozzjoni tard ta’ regoli jew programmi
taħt ġestjoni kondiviża:
1. Fil-każ tal-adozzjoni wara
l-1 ta' Jannar 2014 ta' regoli ġodda jew programmi
taħt ġestjoni kondiviża għall-Fondi Strutturali, il-Fond
ta’ Koeżjoni, il-Fond Agrikolu Ewropew għall-Iżvilupp Rurali,
il-Fond Ewropew Marittimu u għas-Sajd, il-Fond għall-Migrazzjoni u
l-Ażil u għall-Fond għas-Sigurtà Interna, il-QFP jiġi
rivedut sabiex jiġu trasferiti għal snin sussegwenti, lil hinn
mil-limiti massimi tan-nefqa korrispondenti, l-allokazzjonijiet li ma
jintużawx fl-2014.
2. Ir-reviżjoni li tikkonċerna
t-trasferiment ta' allokazzjonijiet mhux użati għas-sena 2014,
jiġi adottat qabel l-1 ta' Mejju 2015.
Bħala konsegwenza ta’ ftehim dwar il-QFP
2014-2020, l-atti legali varji li jipprovdu dispożizzjonijiet
għall-implimentazzjoni tal-fondi ġew adottati
f’Diċembru 2013 għall-Fond Ewropew għall-Iżvilupp
Reġjonali (FEŻR), il-Fond Soċjali Ewropew (FSE), il-Fond ta’
Koeżjoni (FK) u l-Fond Agrikolu Ewropew għall-Iżvilupp Rurali
(FAEŻR), u saħansitra f'Mejju 2014 għal Fond Ewropew
Marittimu u tas-Sajd (FEMS), il-Fond għall-Ażil, il-Migrazzjoni u
l-Integrazzjoni (AMIF) u l-Fond għas-Sigurtà Interna (ISF). Firxa ta’ Atti
ta’ Implimentazzjoni u Atti Delegati ġew adottati sussegwentement matul
l-2014 għal kull Fond.
L-istrateġija tal-Kummissjoni li tniedi
djalogu informali dwar id-dokumenti ta’ programmar għall-Fondi Strutturali
u ta’ Investiment Ewropej (il-Fondi ESI, jiġifieri l-FEŻR, il-FSE,
il-FK, il-FAEŻR u l-FEMS) kisbet riżultati importanti mill-2012.
L-adozzjoni ta’ Ftehimiet ta’ Sħubija mal-Istati Membri damet għal
madwar erba' xhur inqas mill-perjodu ta’ programmar preċedenti.
Madankollu,
bħala riżultat ta’ ftehim tard dwar atti legali, ammont sinifikanti
ta’ programmi li ma setgħux jiġu adottati fl-2014 u li ma kinux
avvanzati biżżejjed sabiex jibbenefikaw mill-proċedura għal
trasferiment ta’ approprjazzjonijiet skont l-Artikolu 13 tar-Regolament
Finanzjarju[2]:
Programmi li huma “lesti għall-adozzjoni” fi tmiem l-2014, iżda ma
jistgħux jiġu adottati formalment minħabba nuqqas ta’ ħin,
jistgħu jibbenefikaw minn proċedura ta' “riport”skont
l-Artikolu 13(2)(a) tar-Regolament Finanzjarju rigward l-impenn tal-2014.
F’dan il-kuntest “lesti għall-adozzjoni” tfisser li l-istadji preparatorji
jkunu tlestew u ma jinħtiġux aktar azzjonijiet qabel it-tnedija
tal-proċedura għad-deċiżjoni tal-Kummissjoni li tadotta
l-programm. F’każijiet bħal dawn, il-proċedura ta' riport
tippermetti l-impenn tal-2014 sabiex jiġi riportat għall-2015 sakemm
l-ammonti tal-2014 jkunu kommessi sal-31 ta’ Marzu 2015.
L-allokazzjonijiet mhux użati fl-2014 u
lanqas riportati jeħtieġu li jiġu trasferiti għal snin
sussegwenti permezz ta’ reviżjoni tal-QFP f’konformità
mal-Artikolu 19 tar-Regolament QFP.
Ir-reviżjoni tal-limiti massimi tal-qafas
finanzjarju tal-QFP jkollha tkun akkumpanjata minn Baġit Emendatorju
safejn l-approprjazzjonijiet ta' impenn tal-2015 huma kkonċernati. Kemm
ir-reviżjoni u l-Baġit Emendatorju jkunu prerekwiżit
għall-adozzjoni ta’ programmi li jiskattaw l-impenn baġitarju u
l-ħlas tal-prefinanzjament inizjali.
2.           ELEMENTI LEGALI TAL-PROPOSTA
2.1.        L-ambitu tar-reviżjoni
Ir-reviżjoni skont l-Artikolu 19
tar-Regolament QFP tapplika għall-adozzjoni wara
l-1 ta’ Jannar 2014 ta’ regoli ġodda jew programmi
b'ġestjoni kondiviża għall-Fondi ESI, tal-AMIF u l-ISF.
Għalhekk tapplika għal programmi adottati wara
l-1 ta’ Jannar 2014 anki meta l-att legali rilevanti kien
adottata sa dak iż-żmien. Barra minn hekk, "regoli" tkopri
mhux biss l-atti leġiżlattivi bażiċi li jistabbilixxu
d-dispożizzjonijiet għall-implimentazzjoni tal-fondi
kkonċernati, iżda wkoll atti ta’ implimentazzjoni u delegati,
sal-punt fejn ikunu prerekwiżit għat-tħejjija jew
il-finalizzazzjoni tal-programmi.
Konsegwentement, din id-dispożizzjoni
tapplika wkoll għal fondi mill-allokazzjoni speċifika
għall-Inizjattiva favur l-Impjieg taż-Żgħażagħ
billi l-bażi legali hija l-istess bħal programmi.
Dan japplika wkoll għall-Fond għal
Għajnuna Ewropea għall-Persuni l-Aktar fil-Bżonn (FEAD) billi
l-impenji tagħha joriġinaw mill-fondi strutturali u huma implimentati
permezz ta' ġestjoni kondiviża.
Fl-aħħar nett, l-Artikolu 19
ikopri wkoll kontribuzzjonijiet mill-FEŻR lil programmi transfruntiera u
dawk tal-baċini tal-baħar stabbiliti skont l-Istrument Ewropew ta’
Viċinat u l-Istrument għall-Assistenza ta’ Qabel l-Adeżjoni
billi dawn l-ammonti huma parti ta’ allokazzjonijiet nazzjonali definiti
fl-Artikolu 91(2) tar-Regolament tad-Dispożizzjonijiet Komuni
tal-Fondi ESI (CPR)[3].

Min-naħa l-oħra, din
id-dispożizzjoni la tapplika għal ammonti trasferiti mill-Fond ta’
Koeżjoni għall-Faċilità Nikkollegaw l-Ewropa, u lanqas għal
assistenza teknika bl-inizjattiva tal-Kummissjoni, u lanqas għal
azzjonijiet innovattivi, peress li dawn mhumiex parti mill-programmi u huma
ġestiti mill-Kummissjoni permezz ta' ġestjoni diretta. Lanqas ma
tapplika għal kontribuzzjonijiet mill-Intestatura 4 tal-QFP anki meta
tiġi trasferita lil FEŻR u l-objettiv ta’ Kooperazzjoni Territorjali
Ewropea.
L-Artikolu 19 ma jimponi l-ebda
restrizzjoni dwar il-profil tat-trasferiment tal-allokazzjonijiet għal
snin sussegwenti.
3.           TRASFERIMENT TA'
ALLOKAZZJONIJIET
Approprjazzjonijiet għall-impenji
għall-programmi permezz ta' ġestjoni konġunta skont it-tifsira
tal-Artikolu 19 tar-Regolament QFP skadew fl-2014 għal ammont ta’
EUR 21 043 639 478 skont prezzijiet kurrenti. Dan
jikkorrispondi partijiet ta’ programmi għal 2014 li ma setgħux
jiġu impenjati fis-sena 2014 u lanqas jiġu trasferiti għas-sena
2015.
It-tabella ta’ hawn taħt turi
d-distribuzzjoni bil-Fond tal-impenji tal-2014, billi tiddistingwi dawk
adottati fl-2014 minn dawk riportati kif ukoll minn dawk li għandhom
jiġu trasferiti skont l-Artikolu 19 tar-Regolament QFP:
Il-Kummissjoni tipproponi li tittrasferixxi
l-biċċa l-kbira tal-allokazzjonijiet mhux użati fl-2014
għas-sena 2015 sabiex iżżomm l-pass ta’ investimenti
għat-tkabbir u l-impjiegi, tnaqqas id-differenzi ta’ trattament bi
programmi adottati fl-2014 u tiżgura trattament ugwali ma’ programmi li
l-porzjon ta’ impenn għal 2014 huwa riportat f’konformità
mal-Artikolu 13 tar-Regolament Finanzjarju[4].
Għalhekk, l-allokazzjonijiet kollha mhux użati fl-2014 u lanqas
riportati se jiġu trasferiti għall-2015, ħlief fil-każijiet
li ġejjin:
L-allokazzjonijiet tal-FAEŻR mhux użati
huma proposti li jiġu trasferiti f’partijiet ugwali għal 2015 u 2016.
Dan huwa ġġustifikat minħabba l-effett kumulattiv ta’, b’mod
partikolari, iċ-ċirkostanzi li ġejjin:
–
Il-qafas regolatorju li jipprovdi l-elementi
essenzjali meħtieġa biex l-Istati Membri għat-tħejjija
tal-programmi ta’ żvilupp rurali tagħhom tlesta biss fit-tieni nofs
tal-2014. Barra minn hekk, l-aħħar regolament li jemenda l-att
bażiku wara d-deċiżjonijiet tal-Istati Membri li jittrasferixxu
xi ammonti bejn l-għajnuniet diretti u l-iżvilupp rurali, u b'dan
il-mod iħallu impatt tal-ipprogrammar, daħal fis-seħħ biss
fl-aħħar ta’ Diċembru 2014.
–
Minħabba regoli tranżitorji skont
ir-Regolament (UE) Nru 1310/2013 ammonti sinifikanti minfuqa bil-programmi
l-ġodda tal-iżvilupp rurali għadhom jitħallsu skont
il-linja tal-baġit tal-programmi l-qodma matul it-tranżizzjoni ta’
bejn iż-żewġ perjodi. Għalhekk, l-irduppjar tal-impenji
disponibbli fuq il-linja tal-baġit għal PŻR ġodda jirriżulta
f’aktar approprjazzjonijiet mhux użati fl-2015 meta l-pagamenti annwali
totali ma jikkunsmawx l-impenji kollha disponibbli fil-linja tal-baġit
ġdida għal PŻR ġodda.
–
Meta mqabbla mal-fondi tal-ESI l-oħra,
programmi ffinanzjati mill-FAEŻR mhux se jibbenefikaw minn prefinanzjament
annwali, li jirriżulta f’ammont ogħla ta’ ħlasijiet interim
li jintalbu fil-limitu tal-iskadenzi ta’ diżimpenn.
Għal kontribuzzjonijiet mill-FEŻR
lil programmi transfruntiera u dawk tal-baċini tal-baħar stabbiliti
bl-Istrument Ewropew ta’ Viċinat (Programmi ENI-CBC) u l-Istrument
għall-Għajnuna ta’ Qabel l-Adeżjoni (Programmi IPA-CBC), huwa
propost trasferiment tal-allokazzjoni ERDF 2014 kollu sal-2017. It-twaqqif ta’
dawn il-programmi huwa iktar kumpless u jieħu iktar żmien. Dan huwa
minħabba n-natura speċifika ta’ dawn il-programmi mal-Istati Membri u
dawk kandidati jew pajjiżi ġirien.
Għall-programmi ffinanzjati minn tal-AMIF
jew tal-ISF, l-allokazzjonijiet mhux użati fl-2014 għandhom jiġu
trasferiti għas-snin 2015 sa 2017 bi profil digressiv. L-atti
bażiċi għal dawn il-fondi ġew adottati biss
f’Mejju 2014, bl-adozzjoni ta’ għadd ta’ atti ta’ implimentazzjoni u
delegati li għadhom pendenti. Dawn il-fondi huma soġġetti
għal regola ta’ diżimpenn iktar stretti għall-Fondi ESI
jiġifieri n+ 2, mit-tieni sena ta’ implimentazzjoni, minflok n
+ 3. Fl-aħħar nett, l-esperjenza tal-Istati Membri fil-ġestjoni
ta’ dawn il-fondi permezz ta' ġestjoni kondiviża hija pjuttost
ġdida. It-trasferiment propost tal-allokazzjonijiet tal-2014 fuq tliet
snin iqis dawn il-karatteristiċi partikolari.
Konsegwentement, l-allokazzjonijiet mhux
użati fl-2014 huma proposti li jiġu trasferiti għal snin
sussegwenti kif muri fit-tabella ta’ hawn taħt.
4.           IMPLIKAZZJONIJIET FUQ
PAGAMENTI
Rigward l-implikazzjonijiet fuq il-pagamenti
fl-2015, dawn se jkunu koperti fil-baġit ivvutat għall-2015. L-ewwel
prefinanzjament inizjali li ma tħallasx fl-2014 se jkollu jitħallas
fl-2015 flimkien mat-tieni prefinanzjament. Madankollu, l-approprjazzjonijiet
mhux użati korrispondenti fl-2014 ġew użati bi trasferimenti
biex titnaqqas l-akkumulazzjoni ta’ kontijiet mhux imħallsa mill-perjodu
preċedenti 2007-2013 u l-operazzjoni ta' treġġigħ lura tkun
tista’ issir, jekk ikun hemm bżonn, fl-2015 sabiex jiġu koperti
l-prefinanzjamenti.
Il-mezz u l-implikazzjonijiet fit-tul fuq
il-ħlasijiet interim tat-trasferiment huma aktar diffiċli biex
wieħed ibassarhom.
L-atti leġiżlattivi li jistipulaw
id-dispożizzjonijiet għall-implimentazzjoni tal-fondi ikun fihom
dispożizzjonijiet dwar id-diżimpenn awtomatiku ta’
approprjazzjonijiet mhux użati f'limitu ta’ żmien indikat, li huwa
ta’ n+ 3 snin għall-Fondi ESI u ta’ n+2 snin għal tal-AMIF u
l-ISF.
Is-sena “n” tikkorrispondi għas-sena
tal-impenn baġitarju. Billi kemm f’każ ta’ trasferiment ta' riport u
f’każ ta’ trasferiment ta’ approprjazzjonijiet ta’ impenn mill-2014
sal-2015 l-impenn tal-baġit se jsir fl-2015, il-perjodu għal n+3
jiskatta mill-2015, bl-iskadenza li tinbidel b'dan il-mod minn tmiem l-2017 sa
tmiem l-2018. Fil-każ ta’ n+2, l-istess japplika: il-perjodu jibda
mill-2015 u l-iskadenza titressaq 'il quddiem b'dan il-mod b’sena.
Dan jista’ fil-prinċipju jirriżulta
f’bidla ta’ pagamenti minn sena għal oħra mingħajr ma jsir dan
it-tnaqqis tal-ħtiġiet globali matul il-perjodu 2014-2020.
Min-naħa l-oħra, il-pass ta’ implimentazzjoni reali mhux se jiġi
determinat minn qabel it-trasferiment. Skont il-programmi kollha, tkun xi tkun
id-data ta’ adozzjoni tagħhom, in-nefqa tkun eliġibbli
mill-1 ta’ Jannar 2014 (u
mill-1 ta’ Settembru 2013 għall-Inizjattiva favur l-Impjieg
taż-Żgħażagħ u
l-1 ta’ Diċembru 2013 għall-Fond għal
Għajnuna Ewropea għall-Persuni l-Aktar fil-Bżonn). Dan ifisser
li l-implimentazzjoni tista’ tibda qabel l-adozzjoni formali tal-programm
rispettiv u jiġi limitat l-impatt tad-dewmien għas-sottomissjoni ta’
talbiet għal ħlas interim.
Kemm il-fatt li l-Istati Membri għandhom
n+3 snin biex jonfqu l-fondi (n+2 għall-AMIF u l-ISF), b’teħid ta'
kunsiderazzjoni ta’ prefinanzjament inizjali u annwali, u d-disponibbiltà
tal-Marġini Globali għall-pagamenti (Artikolu 5 tar-Regolament
QFP) huma mistennija li jkomplu jimmitigaw l-impatt tat-trasferiment ta’
impenji mill-2014 dwar il-limiti massimi tal-pagamenti annwali.
Għal dawn ir-raġunijiet,
il-Kummissjoni ma tipproponix li tirrevedi l-limiti tal-pagamenti. Hija se
teżamina mill-ġdid is-sitwazzjoni regolarment fid-dawl ta’
implimentazzjoni u tagħmel proposti jekk xieraq skont id-dispożizzjonijiet
rilevanti tar-Regolament QFP.
5.           QAFAS FINANZJARJU RIVEDUT FI
PREZZIJIET KURRENTI
It-trasferiment
propost ta’ allokazzjonijiet fit-tabella hawn taħt tal-QFP huwa espress fi
prezzijiet kurrenti u jinkorpora l-aġġustament tekniku
għall-2015[5].

Ir-Regolament tal-Kunsill li jemenda
r-Regolament QFP għandu jirreferi għat-tabella bażika stabbilita
fl-Anness tiegħu, li hija espressa fil-prezzijiet kostanti tal-2011.
L-ammonti fi prezzijiet kurrenti għandhom għalhekk ikunu konvertiti fil-prezzijiet
tal-2011.
2015/0010 (APP)
Proposta għal
REGOLAMENT TAL-KUNSILL
li jemenda r-Regolament (UE, Euratom) Nru 1311/2013
li jistabbilixxi l-qafas finanzjarju pluriennali għas-snin 2014-2020.
IL-KUNSILL TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 312
tiegħu,
Wara li kkunsidraw it-Trattat li jistabbilixxi
l-Komunità Ewropea tal-Enerġija Atomika, u b'mod partikolari l-Artikolu
106 a tiegħu,
Wara li kkunsidraw il-proposta
mill-Kummissjoni Ewropea,
Wara li kkunsidra l-kunsens tal-Parlament
Ewropew,
Wara li l-abbozz tal-att leġiżlattiv
intbagħat lill-Parlamenti nazzjonali,
Filwaqt li jaġixxi skont proċedura
leġiżlattiva speċjali,
Billi:
(1)       L-Artikolu 19
tar-Regolament tal-Kunsill (UE) Nru 1311/2013[6] jipprovdi li
fil-każ tal-adozzjoni wara l-1 ta' Jannar 2014 ta' regoli
ġodda jew programmi b'ġestjoni kondiviża għall-Fondi
Strutturali, il-Fond ta’ Koeżjoni, il-Fond Agrikolu Ewropew
għall-Iżvilupp Rurali, il-Fond Ewropew Marittimu u għas-Sajd,
il-Fond għall-Migrazzjoni u l-Asil u għall-Fond għas-Sigurtà
Interna, il-qafas finanzjarju pluriennali għandu jiġi rivedut sabiex
jiġu trasferiti għal snin sussegwenti, lil hinn mil-limiti massimi
tan-nefqa korrispondenti, l-allokazzjonijiet mhux użati fl-2014.
Ir-reviżjoni li tikkonċerna t-trasferiment ta' allokazzjonijiet mhux
użati għas-sena 2014 tiġi adottata qabel
l-1 ta' Mejju 2015.
(2)       Bħala riżultat ta’
din l-adozzjoni tard, EUR 11 216 187 326 fi prezzijiet
kurrenti tal-allokazzjoni prevista fil-Fondi Strutturali u l-Fond ta’
Koeżjoni, EUR 9 446 050 652 fi prezzijiet kurrenti
tal-allokazzjoni prevista għall-Fond Agrikolu Ewropew
għall-Iżvilupp Rurali u l-Fond Ewropew għall-Affarijiet
Marittimi u s-Sajd, u EUR 442 319 096 tal-allokazzjoni prevista
għall-Fond għall-Ażil, il-Migrazzjoni u l-Integrazzjoni u l-Fond
għas-Sigurtà Interna ma setgħux jiġu impenjati fis-sena 2014 u
lanqas jiġu riportati għas-sena 2015.
(3)       L-Anness tar-Regolament (UE,
Euratom) Nru 1311/2013 għandu għalhekk jiġi rivedut permezz
ta’ trasferiment ta’ approprjazzjonijiet għall-impenji mhux użati
fl-2014 għas-snin sussegwenti għas-subintestatura 1b, l-intestatura 2
u l-intestatura 3. Għal dan l-iskop, il-figuri fil-prezzijiet kurrenti
huma maqluba għall-prezzijiet tal-2011.
(4)       Ir-Regolament (UE, Euratom)
Nru 1311/2013 għandu għalhekk jiġi emendat kif
meħtieġ,
ADOTTAT DAN IR-REGOLAMENT:
Artikolu 1
L-Anness tar-Regolament (UE, Euratom)
Nru 1311/2013 jinbidel bit-test stabbilit fl-Anness ta' dan ir-Regolament.
Artikolu 2
Dan ir-Regolament jidħol fis-seħħ
fit-tielet jum wara l-pubblikazzjoni tiegħu f'Il-Ġrnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]              ĠU L 347, 20.12.2013, p. 884.
[2]              Ir-Regolament (UE, Euratom) Nru 966/2012
tal-Parlament Ewropew u tal-Kunsill tal-25 ta’ Ottubru 2012 dwar
ir-regoli finanzjarji applikabbli għall-baġit ġenerali
tal-Unjoni Ewropea u li jħassar ir-Regolament tal-Kunsill (KE, Euratom)
Nru 1605/2002 (ĠU L 298, 26.10.2012, p. 1).
[3]              Ir-Regolament (UE) Nru 1303/2013 tal-Parlament
Ewropew u tal-Kunsill tas-17 ta’ Diċembru 2013 li
jistabbilixxi dispożizzjonijiet komuni dwar il-Fond Ewropew
għall-Iżvilupp Reġjonali, il-Fond Soċjali Ewropew, il-Fond
ta' Koeżjoni, il-Fond Agrikolu Ewropew għall-Iżvilupp Rurali u
l-Fond Marittimu u tas-Sajd Ewropew u li jistabbilixxi d-dispożizzjonijiet
ġenerali dwar il-Fond Ewropew għall-Iżvilupp Reġjonali,
il-Fond Soċjali Ewropew, il-Fond ta' Koeżjoni u l-Fond Ewropew
għall-Affarijiet Marittimi u s-Sajd u li jħassar ir-Regolament
tal-Kunsill (KE) Nru 1081/2006, (ĠU L 347, 20.12.2013,
p. 320.)
[4]               Kemm fil-każ ta’ riport kif ukoll fil-każ ta’
trasferiment ta’ approprjazzjonijiet ta’ impenn mill-2014 sal-2015 l-impenn
tal-baġit se jsir fl-2015. L-iskadenza n+3 għall-Fondi SIE b’hekk se
tinbidel b’mod xieraq minn tmiem l-2017 sa tmiem l-2018. Għalhekk,
l-iskadenza n+2 għall-Fondi AMIF u ISF se tinbidel skont dan minn tmiem
l-2016 sa tmiem l-2017.
[5]               Komunikazzjoni mill-Kummissjoni lill-Kunsill u
lill-Parlament Ewropew: L-aġġustament tekniku tal-qafas finanzjarju
għall-2015 skont iċ-ċaqliq fl-ING (l-Artikolu 6
tar-Regolament tal-Kunsill Nru 1311/2013 li jistabbilixxi l-qafas
finanzjarju pluriennali għas-snin 2014-2020), COM(2014) 307 final
finali, 28.5.2014.
[6]               Ir-Regolament tal-Kunsill (UE, Euratom)
Nru 1311/2013 tat-2 ta’ Diċembru 2013 li jistabbilixxi
l-qafas finanzjarju pluriennali għas-snin 2014-2020 (ĠU L 347,
20.12.2013, p. 884).
ANNESSI
QAFAS FINANZJARJU PLURIENNALI (UE-28)


Avviż Legali Importanti

|

52009PC0339

Proposta għal regolament tal-Kunsill Li jġib fi tmiemha r-reviżjoni parzjali interim tal-miżuri ta' kontra d-dumping applikabbli għall-importazzjonijiet ta' ċerti xkejjer u basktijiet tal-plastik li joriġinaw mir-Repubblika tal-Poplu taċ-Ċina  /* KUMM/2009/0339 finali */

	[pic] | KUMMISSJONI TAL-KOMUNITAJIET EWROPEJ |Brussel 6.7.2009KUMM(2009) 339 finaliProposta għalREGOLAMENT TAL-KUNSILLLi jġib fi tmiemha r-reviżjoni parzjali interim tal-miżuri ta' kontra d-dumping applikabbli għall-importazzjonijiet ta' ċerti xkejjer u basktijiet tal-plastik li joriġinaw mir-Repubblika tal-Poplu taċ-ĊinaMEMORANDUM TA’ SPJEGAZZJONI1. IL-KUNTEST TAL-PROPOSTA-  Ir-raġunijiet u l-għanijiet tal-propostaDin il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, hekk kif emendat l-aħħar mir-Regolament tal-Kunsill (KE) Nru 2117/2005 tat-21 ta' Diċembru 2005 ('ir-Regolament bażiku') fil-proċediment li jikkonċerna importazzjonijiet ta’ ċerti xkejjer u basktijiet tal-plastik li joriġinaw, inter alia , mir-Repubblika tal-Poplu taċ-Ċina.-  Il-kuntest ġeneraliDin il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet f’konformità mar-rekwiżiti sostantivi u proċedurali stabbiliti fir-Regolament bażiku.-  Id-dispożizzjonijiet eżistenti fil-qasam tal-propostaIr-Regolament tal-Kunsill (KE) Nru 1425/2006 li jimponi dazju anti-dumping definittiv fuq l-importazzjonijiet ta’ ċerti xkejjer u basktijiet tal-plastik li joriġinaw mir-Repubblika tal-Poplu taċ-Ċina u fit-Tajlandja, u li jtemm il-proċediment dwar l-importazzjonijiet ta’ ċerti xkejjer u basktijiet tal-plastik li joriġinaw fil-Malażja, li ġie emendat l-aħħar permezz tar-Regolament tal-Kunsill (KE) Nru 189/2009.-  Il-konsistenza ma’ politiki u miri oħra tal-UnjoniMhux applikabbli.2. IL-KONSULTAZZJONI MAL-PARTIJIET INTERESSATI U L-ISTIMA TAL-IMPATT-  Il-konsultazzjoni mal-partijiet interessatiIl-partijiet interessati kkonċernati fil-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku.-  Il-ġbir u l-użu tal-għarfien espertMa kien hemm ebda ħtieġa ta’ għarfien espert estern.-  L-istima tal-impattDin il-proposta hi r-riżultat tal-implimentazzjoni tar-Regolament bażiku.Ir-Regolament bażiku ma jinkludix dispożizzjonijiet għall-istima ġenerali tal-impatt iżda fih lista eżawrjenti ta’ kundizzjonijiet li jridu jiġu valutati.3. ELEMENTI LEGALI TAL-PROPOSTA-  L-azzjoni proposta fil-qosorFil-11 ta’ Lulju 2008, il-Kummissjoni nediet reviżjoni parzjali interim limitata għad-dumping għal produttur-esportatur wieħed li jesporta ċerti xkejjer u basktijiet tal-plastik li joriġinaw mir-Repubblika tal-Poplu taċ-Ċina fuq talba tal-esportatur inkwistjoni.Fl-24 ta' Marzu 2009 il-kumpanija inkwistjoni rtirat it-talba tagħha biex issir reviżjoni. Wara li tqies jekk hux ta' min li l-investigazzjoni titkompla ex officio , ġie konkluż li r-reviżjoni għandha tintemm. Għaldaqstant, ġie propost li l-Kummissjoni tadotta l-proposta għal Regolament mehmuża li għandha tiġi ppubblikata f’ Il-Ġurnal Uffiċjali tal-Unjoni Ewropea sa mhux aktar tard mill-10 ta' Lulju 2009.-  Il-bażi legaliIr-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005.-  Il-prinċipju tas-sussidjarjetàIl-proposta taqa’ taħt il-kompetenza esklużiva tal-Komunità. Il-prinċipju tas-sussidjarjetà għalhekk ma japplikax.-  Il-prinċipju tal-proporzjonalitàIl-proposta hija konformi mal-prinċipju ta' proporzjonalità għar-raġunijiet li ġejjin:Il-forma ta' azzjoni hi deskritta fir-Regolament bażiku u ma tħalli l-ebda ambitu għal deċiżjoni nazzjonali.L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa mnaqqas u miġjub fi proporzjon mal-għan tal-proposta, ma tapplikax.-  L-għażla tal-istrumentiL-istrumenti proposti: regolament.Mezzi oħra ma jkunux adegwati għar-raġuni li ġejja:Mezzi oħrajn ma jkunux adegwati minħabba li r-Regolament bażiku ma jipprevedix għażliet alternattivi.4. IMPLIKAZZJONIJIET GĦALL-BAĠITIl-proposta ma għandha l-ebda implikazzjoni fuq il-baġit Komunitarju.Proposta għalREGOLAMENT TAL-KUNSILLLi jġib fi tmiemha r-reviżjoni parzjali interim tal-miżuri ta' kontra d-dumping applikabbli għall-importazzjonijiet ta' ċerti xkejjer u basktijiet tal-plastik li joriġinaw mir-Repubblika tal-Poplu taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b’ mod partikolari l-Artikolu 11(3) tiegħu,Wara li kkunsidra l-proposta mressqa mill-Kummissjoni wara li kkonsulta mal-Kumitat Konsultattiv,Billi:1. IL-PROĊEDURA1.1. Il-miżuri fis-seħħ(1) Permezz tar-Regolament (KE) Nru 1425/2006[2], il-Kunsill impona dazju definittiv kontra d-dumping fuq l-importazzjonijiet ta' ċerti xkejjer u basktijiet tal-plastik li joriġinaw, inter alia , mir-Repubblika tal-Poplu taċ-Ċina. Ir-Regolament kif emendat l-aħħar mir-Regolament tal-Kunsill (KE) Nru 189/2009[3]. Għat-tmien kumpaniji b'dazji individwali, id-dazji fis-seħħ ivarjaw minn 4.3 % sa 12.8 %. Id-dazju għall-kumpaniji li jikkooperaw li ma jkollhomx dazji individwali huwa ta' 8.4 % u d-dazju residwali huwa ta' 28.8 %.1.2. Talba għal reviżjoni(2) Fil-25 ta' Marzu 2008, il-Kummissjoni rċeviet talba għal reviżjoni parzjali interim skont l-Artikolu 11(3) tar-Regolament bażiku mingħand produttur-esportatur wieħed ta' ċerti xkejjer u basktijiet tal-plastik li joriġinaw mir-Repubblika tal-Poplu taċ-Ċina.(3) It-talba ġiet irreġistrata minn CeDo Shanghai Limited ('CeDo Shanghai' jew 'l- applikant').(4) L-applikant allega li, inter alia , il-prezzijiet tal-esportazzjoni tiegħu ta' ċerti xkejjer u basktijiet tal-plastik lejn il-Komunità kienu żdiedu b'mod sinifikanti u sostanzjalment iktar mill-valur normali kostruwit msejjes fuq l-ispiża tal-produzzjoni għall-applikant mir-Repubblika tal-Poplu taċ-Ċina u li dan kien wassal għal taffija jew eliminazzjoni tad-dumping. Għaldaqstant, l-impożizzjoni ssoktata ta’ miżuri fil-livelli eżistenti, li kienu bbażati fuq il-livell tad-dumping stabbilit qabel, m'għadhiex meħtieġa biex tibbilanċja d-dumping.1.3. Tnedija(5) Il-Kummissjoni, wara li b'segwiment għal konsultazzjoni mal-Kumitat Konsultattiv iddeterminat li kienet teżisti biżżejjed evidenza biex tiġġustifika t-tnedija ta’ reviżjoni parzjali interim , ħabbret permezz ta' avviż ('l-avviż ta' tnedija') ippubblikat f’ Il-Ġurnal Uffiċjali tal-Unjoni Ewropea [4], it-tnedija ta’ reviżjoni parzjali interim skont l-Artikolu 11(3) tar-Regolament bażiku, limitata għall-analiżi tad-dumping sa fejn jikkonċerna lil CeDo Shanghai. Il-'prodott ikkonċernat' kien l-istess bħal dak stipulat fir-Regolament tal-Kunsill (KE) Nru 1425/2006 kif emendat, jiġifieri xkejjer u basktijiet tal-plastik, li fihom tal-anqas 20 %, skont il-piż, ta' polietilina u b'kisi ta' ħxuna li taqbiżx il-100 mikrometru (μm), li joriġinaw mir-Repubblika tal-Poplu taċ-Ċina, u li jaqgħu fi ħdan il-kodiċi NM ex 3923 21 00, ex 3923 29 10 u ex 3923 29 90 (kodiċi TARIC 3923 21 00 20, 3923 29 10 20 u 3923 29 90 20).(6) Il-perjodu tal-investigazzjoni għad-dumping kopra l-perjodu mill-1 ta' Lulju 2007 sat-30 ta' Ġunju 2008.(7) Il-Kummissjoni avżat uffiċjalment lill-applikant, lir-rappreżentanti tal-industrija Komunitarja u lir-rappreżentanti tal-pajjiż esportatur li kienet tnediet din ir-reviżjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ fil-limitu ta' żmien stipulat fl-avviż ta’ tnedija.2. L-IRTIRAR TAT-TALBA U T-TERMINAZZJONI TAL-PROĊEDIMENT(8) B’ittra lill-Kummissjoni bid-data tal-24 ta’ Marzu 2009, CeDo Shanghai formalment irtiraw it-talba tagħhom għal reviżjoni parzjali interim tal-miżuri kontra d-dumping applikabbli għall-importazzjonijiet ta' ċerti xkejjer u basktijiet tal-plastik li joriġinaw, inter alia , mir-Repubblika tal-Poplu taċ-Ċina.(9) Ġie meqjus jekk ikunx ta' min li l-investigazzjoni titkompla ex officio . Il-Kummissjoni qieset li t-terminazzjoni tal-investigazzjoni ma taffettwax il-miżura kontra d-dumping li diġà tinsab fis-seħħ u li din it-terminazzjoni ma tkunx kontra l-interessi Komunitarji. Abbażi ta' dan, l-investigazzjoni għandha tintemm.(10) Il-partijiet interessati ġew informati dwar l-intenzjoni li l-investigazzjoni tintemm u ngħataw l-opportunità li jikkummentaw. Madankollu ma waslu lura l-ebda kummenti li setgħu biddlu din id-deċiżjoni.(11) Ġie għaldaqstant konkluż li r-reviżjoni dwar l-importazzjonijiet ta’ ċerti xkejjer u basktijiet tal-plastik li joriġinaw, inter alia , mir-Repubblika tal-Poplu taċ-Ċina għandha tintemm bla ma jiġu emendati l-miżuri fis-seħħ kontra d-dumping.ADOTTAT DAN IR-REGOLAMENT:Artikolu 1Ir-reviżjoni parzjali interim tal-miżuri kontra d-dumping applikabbli għal importazzjonijiet ta' ċerti xkejjer u basktijiet tal-plastik li joriġinaw, inter alia , mir-Repubblika tal-Poplu taċ-Ċina, li tnediet skont l-Artikolu 11(3) tar-Regolament (KE) Nru 384/96, hija permezz ta' dan mitmuma mingħajr emendi għall-miżuri fis-seħħ kontra dumping.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1.[2] ĠU L 270, 29.9.2006, p. 4.[3] ĠU L 67, 12.3.2009, p. 5.[4] ĠU C 176, 11.7.2008, p. 9.


Avviż Legali Importanti

|

52009PC0319

Proposta għal regolament tal-Kunsill li jtemm ir-reviżjoni ta’ esportatur ġdid tar-Regolament (KE) Nru 192/2007 li jimponi dazju anti-dumping definittiv fuq importazzjonijiet ta’ ċerti tipi ta’ polyethylene terephthalate li joriġinaw, fost l-oħrajn, mill-Malażja, filwaqt li jimponi mill-ġdid id-dazju fir-rigward tal-importazzjonijiet minn esportatur wieħed f’dan il-pajjiż u jtemm ir-reġistrazzjoni ta' dawn l-importazzjonijiet  /* KUMM/2009/0319 finali */

	[pic] | KUMMISSJONI TAL-KOMUNITAJIET EWROPEJ |Brussel 26.6.2009KUMM(2009) 319 finaliProposta għalREGOLAMENT TAL-KUNSILLli jtemm ir-reviżjoni ta’ esportatur ġdid tar-Regolament (KE) Nru 192/2007 li jimponi dazju anti-dumping definittiv fuq importazzjonijiet ta’ ċerti tipi ta’ polyethylene terephthalate li joriġinaw, fost l-oħrajn, mill-Malażja, filwaqt li jimponi mill-ġdid id-dazju fir-rigward tal-importazzjonijiet minn esportatur wieħed f’dan il-pajjiż u jtemm ir-reġistrazzjoni ta' dawn l-importazzjonijietMEMORANDUM TA’ SPJEGAZZJONI1) Il-kuntest tal-proposta |Ir-raġunijiet tal-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 (‘ir-Regolament bażiku’) fil-proċediment li jikkonċerna l-importazzjonijiet ta’ polyethylene terephthalate ('PET') li toriġina mill-Malażja. |Il-kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet f’konformità mar-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 192/2007 tat- 22 ta’ Frar 2007 li jimponi dazju anti-dumping definittiv fuq importazzjonijiet ta’ ċerti tipi ta’ polyethylene terephthalate li joriġinaw fl-Indja, fl-Indonesja, fil-Malażja, fir-Repubblika tal-Korea, fit-Tajlandja u fit-Tajwan wara reviżjoni ta’ skadenza u reviżjoni proviżorja parzjali skont l-Artikolu 11(2) u l-Artikolu 11(3) tar-Regolament (KE) Nru 384/96. |Il-konsistenza mal-politiki u mal-għanijiet l-oħra tal-Unjoni Mhux applikabbli. |2) Il-konsultazzjoni mal-partijiet interessati u l-valutazzjoni tal-impatt |Il-konsultazzjoni mal-partijiet interessati |Il-partijiet interessati kkonċernati mill-proċediment kellhom l-opportunità jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Il-ġbir u l-użu ta' għarfien espert |Ma kien hemm l-ebda ħtieġa ta’ għarfien espert estern. |Valutazzjoni tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix valutazzjoni tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |3) L-elementi ġuridiċi tal-proposta |Sommarju tal-azzjoni proposta Fis-6 ta' Novembru 2008 il-Kummissjoni nediet reviżjoni ta’ 'esportatur ġdid' tar-Regolament tal-Kunsill (KE) Nru 192/2007 li jimponi dazju anti-dumping definittiv fuq importazzjonijiet ta’ ċerti tipi ta’ polyethylene terephthalate li joriġinaw, fost l-oħrajn, mill-Malażja, irrevokat id-dazju fir-rigward tal-importazzjonijiet minn esportatur wieħed f’dan il-pajjiż u ssuġġettat dawn l-importazzjonijiet għar-reġistrazzjoni Il-kumpanija inkwistjoni hija Eastman Chemical Malaysia SDN.BHD ('l-applikant') Matul il-proċediment, Eastman Chemical (Malaysia) SDN.BHD iddeċidiet li tirtira l-applikazzjoni tagħha għar-reviżjoni ta' 'esportatur ġdid'. Għaldaqstant ma kienx possibbli li jiġu stabbiliti rata tad-dazju u marġni ta' dumping individwali tal-applikant. Fid-dawl ta' dan t'hawn fuq, id-dazju residwali definit fl-investigazzjoni oriġinali għandu jiġi impost mill-ġdid fuq l-applikant. Għalhekk hu propost li l-Kunsill jadotta l-proposta għal Regolament mehmuża, li għandha tiġi ppubblikata f'Il-Ġurnal Uffiċjali tal-Unjoni Ewropea sa mhux aktar tard mill-4 ta' Awwissu 2009. |Il-bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 u b'mod partikolari l-Artikolu 11(4) tiegħu. |Il-prinċipju tas-sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hija konformi mal-prinċipju ta' proporzjonalità għar-raġunijiet li ġejjin. |Il-forma ta' azzjoni hi deskritta fir-Regolament bażiku u ma tħalli l-ebda ambitu għal deċiżjoni nazzjonali. |L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u miġjub fi proporzjon mal-għan tal-proposta, ma tapplikax. |L-għażla ta' strumenti |L-istrumenti proposti: regolament. |Mezzi oħrajn ma jkunux adegwati minħabba li r-Regolament bażiku ma jipprevedix għażliet alternattivi. |4) IMPLIKAZZJONI BAġITARJA |Il-proposta ma għandha l-ebda implikazzjoni fuq il-baġit Komunitarju. |Proposta għalREGOLAMENT TAL-KUNSILLli jtemm ir-reviżjoni ta’ esportatur ġdid tar-Regolament (KE) Nru 192/2007 li jimponi dazju anti-dumping definittiv fuq importazzjonijiet ta’ ċerti tipi ta’ polyethylene terephthalate li joriġinaw, fost l-oħrajn, mill-Malażja, filwaqt li jimponi mill-ġdid id-dazju fir-rigward tal-importazzjonijiet minn esportatur wieħed f’dan il-pajjiż u jtemm ir-reġistrazzjoni ta' dawn l-importazzjonijietIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku') u b’mod partikolari l-Artikolu 11(4) tiegħu,Wara li kkunsidra l-proposta mressqa mill-Kummissjoni wara li kkonsultat il-Kumitat Konsultattiv,Billi:A. IL-PROĊEDURA PREĊEDENTI(1) Permezz tar-Regolament (KE) Nru 192/2007[2] il-Kunsill, b'segwiment ta' investigazzjoni ta' reviżjoni ta' skadenza, impona dazju definittiv kontra d-dumping fuq importazzjonijiet lejn il-Komunità ta' ċerti tipi ta' polyethylene terephthalate ('PET'), li joriġinaw, inter alia , mill-Malażja. Il-miżuri fis-seħħ jikkonsistu f’rata tad-dazju ta' 160,1 EUR/tunnellata, bl-eċċezzjoni tal-kumpaniji msemmija espressament li huma soġġetti għal rati ta’ dazju individwali. Skont l-istess Regolament, id-dazji kontra d-dumping huma wkoll imposti fuq l-importazzjoni tal-PET li joriġinaw mill-Indja, l-Indoneżja, ir-Repubblika tal-Korea, it-Tajlandja u t-Tajwan. Il-miżuri oriġinali kienu imposti, wara investigazzjoni (l-'investigazzjoni oriġinali'), mir-Regolament (KE) Nru 2604/2000[3].B . IL-PROĊEDURA PREŻENTI1. It-talba għal reviżjoni(2) Il-Kummissjoni sussegwentement irċiviet talba biex tniedi reviżjoni ta' 'esportatur ġdid' tar-Regolament (KE) Nru 192/2007, skont l-Artikolu 11(4) tar-Regolament bażiku, mingħand Eastman Chemical (Malaysia) SDN.BHD (l-'applikant'). L-applikant allega li ma esportax ċerti tipi ta' PET lejn il-Komunità matul il-perjodu ta' investigazzjoni li fuqu kienu ssejsu l-miżuri kontra d-dumping, jiġifieri l-perjodu mill-1 ta’ Ottubru 1998 sat-30 ta’ Settembru 1999 (il-'perjodu ta' investigazzjoni oriġinali') u li ma huwa relatat mal-ebda produttur esportatur ta' ċerti tipi ta' PET li huma suġġetti għall-miżuri kontra d-dumping imsemmija hawn fuq. L-applikant allega wkoll li beda jesporta ċerti tipi ta' PET lejn il-Komunità wara t-tmiem tal-perjodu ta' investigazzjoni oriġinali.2. It-tnedija ta’ reviżjoni ta' 'esportatur ġdid'(3) Il-Kummissjoni eżaminat l-evidenza prima facie mressqa mill-applikant u kkunsidratha biżżejjed biex tiġġustifika li jingħata bidu għal reviżjoni skont l-Artikolu 11(4) tar-Regolament bażiku. Wara konsultazzjoni mal-Kumitat Konsultattiv u wara li l-industrija Komunitarja kkonċernata ngħatat l-opportunità li tikkummenta, il-Kummissjoni bdiet, permezz tar-Regolament (KE) Nru 1082/2008[4], reviżjoni tar-Regolament (KE) Nru 192/2007 rigward l-applikant.(4) Skont l-Artikolu 2 tar-Regolament tal-Kummissjoni (KE) Nru 1082/2008, id-dazju kontra d-dumping ta’ EUR 160,1/tunnellata impost mir-Regolament (KE) Nru 192/2007 fuq l-importazzjonijiet ta' ċerti tipi ta' PET manifatturati u mibjugħa għall-esportazzjoni lejn il-Komunità mill-applikant ġie revokat. Fl-istess waqt, skont l-Artikolu 14(5) tar-Regolament bażiku, l-awtoritajiet tad-dwana ġew ordnati li jieħdu il-passi neċessarji biex jirreġistraw dawn l-oġġetti importati.3. Il-prodott ikkonċernat(5) Il-prodott ikkonċernat mir-reviżjoni attwali huwa l-istess bħal dak fl-investigazzjoni oriġinali, jiġifieri PET b'koeffiċjent ta' viskożità ta' 78 ml/g jew ogħla, skont l-Istandard tal-ISO 1628-5, li jaqa' fi ħdan il-Kodiċi NM 3907 60 20.4. Il-partijiet ikkonċernati(6) Il-Kummissjoni uffiċjalment avżat lill-applikant, l-industrija Komunitarja, u r-rappreżentanti tal-pajjiż esportatur li kienet tnediet din ir-reviżjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jinstemgħu.(7) Il-Kummissjoni bagħtet kwestjonarju lill-applikant u rċeviet tweġiba qabel ma' skorriet id-data tal-iskadenza ffissata għal dak il-għan. Il-Kummissjoni fittxet li tivverifika l-informazzjoni kollha li dehrilha hija neċessarja biex tiddetermina id-dumping, filwaqt li twettqet żjara ta' verifika fil-kwartieri tal-applikant.5. Il-perjodu ta’ investigazzjoni għal reviżjoni(8) Il-perjodu ta' investigazzjoni ta' reviżjoni ta' esportatur ġdid kopra l-perjodu mill-1 ta' Ottubru 2007 sat-30 ta' Settembru 2008.C. IRTIRAR TAT-TALBA GĦAL REVIŻJONI TA' ESPORTATUR ĠDID(9) Permezz ta' ittra bid-data tat-22 ta' April 2009 indirizzata lill-Kummissjoni, l-applikant formalment irtira t-talba tiegħu għal reviżjoni ta' 'esportatur ġdid' bla ma provda ebda ġustifikazzjoni speċifika.(10) F'dawn iċ-ċirkustanzi, il-Kummissjoni ma setgħetx tistabbilixxi r-rata tad-dazju u l-marġni ta' dumping individwali tal-applikant. Għaldaqstant ġie konkluż li l-importazzjonijiet lejn il-Komunità tal-prodotti PET b'koeffiċjent ta' viskożità ta' 78 ml/g jew ogħla, skont l-Istandard tal-ISO 1628-5 li jaqgħu fi ħdan il-kodiċi NM 3907 60 20 li joriġinaw mill-Malażja u li jiġu manifatturati u jinbiegħu għall-esportazzjoni lejn il-Komunità minn Eastman Chemical (Malaysia) SDN.BHD għandhom jkunu suġġetti għad-dazju applikabbli mal-pajjiż kollu għall-'kumpaniji l-oħra kollha' fil-Malażja (EUR 160,1 fuq kull tunnellata) impost mir-Regolament tal-Kunsill Nru 192/2007 u li dik ir-rata ta' dazju għandha għalhekk terġa' tiġi imposta.D. IMPOSTA RETROATTIVA TAD-DAZJU KONTRA D-DUMPING(11) Fid-dawl tal-konklużjonijiet ta' hawn fuq, id-dazju kontra d-dumping applikabbli għal Eastman Chemical (Malaysia) SDN.BHD għandu jiġi impost retroattivament mid-data tat-tnedija tar-reviżjoni fuq l-importazzjonijiet tal-prodott ikkonċernat, li saru suġġetti għar-reġistrazzjoni skont l-Artikolu 3 tar-Regolament tal-Kummissjoni (KE) Nru 1082/2008.E. ŻVELAR U TUL TA' ŻMIEN TAL-MIŻURI(12) L-applikant u l-partijiet ikkonċernati l-oħrajn ġew infurmati dwar il-fatti u l-kunsiderazzjonijiet essenzjali li abbażi tagħhom ġiet intiża l-impożizzjoni mill-ġdid ta' dazju definittiv kontra d-dumping fuq importazzjonijiet ta' ċerti tipi ta' PET li joriġinaw, inter alia , mill-Malażja u li jiġu manifatturati u mibjugħa għall-esportazzjoni lejn il-Komunità minn Eastman Chemical Malaysia SDN.BHD u l-impożizzjoni retroattiva ta' dan id-dazju fuq l-importazzjonijiet li saru suġġetti għar-reġistrazzjoni. Il-kummenti tagħhom tqiesu u ttieħdu inkonsiderazzjoni kif jixraq.(13) Din ir-reviżjoni ma taffettwax id-data li fiha l-miżuri imposti mir-Regolament tal-Kunsill (KE) Nru 192/2007 jiskadu skont l-Artikolu 11(2) tar-Regolament bażiku,ADOTTAT DAN IR-REGOLAMENT:Artikolu 11. Ir-reviżjoni ta' esportatur ġdid imnedija permezz tar-Regolament (KE) Nru 1082/2008 b’dan tiġi fi tmiemha u d-dazju kontra d-dumping applikabbli skont l-Artikolu 1 tar-Regolament (KE) Nru 192/2007, għall-‘kumpaniji l-oħrajn kollha’ fil-Malażja huwa permezz ta' dan impost fuq l-importazzjonijiet identifikati fl-Artikolu 1 tar-Regolament (KE) Nru 1082/2008.2. Id-dazju kontra d-dumping applikabbli skont l-Artikolu 1 tar-Regolament (KE) Nru 192/2007, għall-'kumpaniji l-oħra kollha' fil-Malażja huwa permezz ta' dan impost b’effett mis-6 ta’ Novembru 2008 fuq importazzjonijiet ta’ ċerti tipi ta' polyethylene terephthalate li ġew irreġistrati skont l-Artikolu 3 tar-Regolament (KE) Nru 1082/2008.3. L-awtoritajiet tad-dwana permezz ta’ dan qed jingħataw id-direttiva li jwaqqfu r-reġistrazzjoni ta’ importazzjonijiet mwettqa skont l-Artikolu 3 tar-Regolament (KE) Nru 1082/2008.4. Sakemm ma jkunx speċifikat mod ieħor, id-dispożizzjonijiet fis-seħħ li jikkonċernaw id-dazji tad-dwana għandhom japplikaw.Artikolu 2Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1.[2] ĠU L 59, 27.2.2007, p. 1. (BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV) ; ĠU L 352M, 31.12.2008, p. 972 (MT)[3] ĠU L 301, 30.11.2000, p. 21. Ir-Regolament kif emendat l-aħħar mir-Regolament (KE) Nru 1646/2005 (ĠU L 266, 11.10.2005, p. 10).[4] ĠU L 296, 5.11.2008, p. 5